Ri masa dallekang Robot kullei anjari pengganti na jamanna manusiayya salah se're na anjo hasil cara'dena buatan ato artificial intelligence (AI). Robot ka anjari salah se're ambisi na manusiayya ri lino na Teknologia ri kana kulle na bantu jamanna manusiayya anjari la'bi gampang. Kamma-kammaya anne, anjo Robot ka anjari mi bagian lompo na battu ri bidang medis, pertanian, ART, sanggeng na pertambangan ka. Niak poe akkana anjo robot-robot ka kullei na kuasai ngaseng na jamanga ri masa dallekang. Kamma mi ri negara maju kamma Jepang, jai mi toko na tena niak kasir na, ka ri gantian ngaseng mi siagang robot.


Tau wirausaha harus ki na niaki sipa' wirausaha ka mannai bisnis na kullei a'kembang baji'. Nampa Wirausaha ya ri butuhkangi ri jamang anne ka kullei na kurangi pengangguranga.  Pabalu ri pasara' ka, toko campurang ri rampi' balla , sanggeng na pabalu kanre udu' langgananga anjo mi contoh wirausaha niaka ri sekitar ta. Menurut na kamus lompo Bahasa Indonesia, Wirausaha anjo gabungan battu ri kata wira arti na pahlawang ato bura'ne na usaha anjo tau na kulle anjama siagang ngaseng kemampuan na ri modala, tenaga na ide na kulle na gappa keuntungan jai. Ri jai negara, Wirausaha anjo aspek penting na kullei na karenai peran vital ka lalang ekonomi a.


Erokki ri operasi tulangi anggota TNI angkatan udara ya le'ba na kecelakaan ri mantung payung na, na pakamma tena na tassukke parasut na. Anjo bangkeng patah na anne bangngia. Ri kanai anjo anggota TNI sadar ji nampa stabil na erok ri operasi bangkeng na inta. Na kana Gunawan, Kapen Kopasgat, anjo prajurit na ri rujukki ri balla garring lain ri RS Salamun battu ri RS Sentosa Bandung Central, jappa Kebon Jati. Na kana ri timbangi korban ri baliki battu ri dottoro Spesalis na korban ka. Anne kamma-kamma ya anjo anggota TNI a le'ba ka mantung battu ri mantung payung baji' mi bangkeng na kulle mi a'jappa sike'de.


Battu ri jaman Sd nakke aktif ri ekskul Pramuka. Biasana punna pas SD latihan pramuka setiap allo juma tette rua ri tanga alloa. Nakke sannak rannu amminawang kegiatan pramuka. Punna Sd artina siaga toh, nah kegiatanna biasa akkelong-kelong, kakkarena, pokokna seru-seruan siagang urang-urang Sd. Terus nakke poeng lekbak amminawang lomba PBB (Pasukan Baris Berbaris). Latihanna ri tanga alloa, bambang ka bambangang, siagang sannak disiplinna anjo latihanna. Jari nakke biasa angguppa paknyare nyare hahaha. Mingka manna kamma anjo, seru ku rasa apalagi pas perlombaanna. Manna mamo tena ku lekbak ammeta, mingka tena na anggapa anjo ngaseng ni panjari pangalaman mae ri kalengku. Wattu Smp, nakke tetap lanjut aktif jari anggota pramuka. Mingka hanya ri taung pertamaku iamiantu kalasak 7.


Juli Indrias Moekti. Seorang ammak rumah tangga ia anjari reseller baju semenjak taung 2013. Jamangna anne ia katutui sabak faktor ekonomi, lekbakna ammari battu ri tampakna anjama. Bajiktannang ia assigappa sala sekre pemasok baju nampa hargana lammorok, ia mulai na pasarkan ri media sosial siagang lokapasar.
“Nakke akbalu hanya modala’ foto-foto simata battu ri pemasok na sistemna ammesan riolo iareka kulle pre order,” kanangna Juli.
Menurut ia, ampadakka anne usaha sebegai reseller tenaja na parallu keahlian kusus. Niaka niparallukang iamiantu simata niat na kerja keras lalang anggaukangi. Mingka niak sikdi cara ku lakukanga salama anne supaya anggupa perhatian mae ri calon paballiku. Iamianjo lebih sarringki promosi ri dunia maya, singkamma media sosial siagang lokapasar.


Anjo tampa’ wisata na arenna Danau biru niak ri Sulawesi Tenggara niak tampa’ wisata na tena pi tau jai issengi ka susai ri gappai anjomi ga’ga na alam na kulle ji ri jaga baji’-baji’.  Nakke na tallu agangku mange ri Sulawesi Tenggara tena na ku sia-siakangi mange ri inne tampa wisata Danau biru a. Ri cini mi anjo pemandangan ga’ga na Danau biru a, masih kacinikang asli na anjo je’ne danau na nampa sepi inji nakke ji na agangku mange ri anjo Danau biru a , tena niak tau laing. Le’ba ta mi sanggeng na rinjo nakke na agang-agangku ri ti’galaki’ anjo batu-batua niak ka ri tebinga anjari kulleki ngambang ri rateanna danau a.


Maudu’ Nabi Muhammad iareka peringatang allo kalassukanna Nabi Islam Muhammad, ri Indonesia nirayakangi tanggalak 12 Rabiuk Awal lalang penanggalang Hijriyah. Anne kammami tradisi akkambanga ri masyarakat Islam sallomi matena Muhammad. Mingka narayakangi taua ka rannui, sannangi siagang saking nahormatina Muhammad. Ri Indonesia umunna appareki pakgaukang kanre-kanreang ri ballakna, tau ri kamponga biasa akkioki tau ammaca-maca, nampa nganremi ngaseng. Parallu niak skngkolok surang jangang kampong. Simbolokna anjo iareka bayao jai warnana, eja, gau’, lango-lango siagang maraenganga. Njari anak-anaka biasa akra’buki bayao, sambil makkalak-makkalak. Pokokna sannak rannuna ngaseng taua punna narapiki issedek mauduka. Pasti jai bayao ri ballakna massing-massing, manna attarattuki taua akrasa bayaoji.


Grab anjo termasuk salah sekre na transportasi umum toh? Anne baribbasak ka nakke ni parek ka takbangka ri driver grab anjo nakke ku pesanga, receh memang, mingka na parek ka nakke geleng geleng ulu. Chat antama battu ri anjo driver ka. Nakka langsunga suluk battu ri ballak ku nampa antama ma ri oto ertiga warta na puteh anjo niak ri muko na ballak ku. Singkamma biasa na nakke sanging salam ka nampa ijin ma antama mae ri anjo pengemudi na. Tena ja niak aneh sanggeng na 10 mannek ri perjalanan anjo driver na tiba tiba ii ak kutaknang mae ri nakke, “Alumni battu ri SMAN 17 ki toh?” kutaknang na.


Kamma kamma anne nakke ku turuk ki, Robert Sapolsky (Profesor biologi siagang neurologi) khotbah na antu tentang sipak na tau aa battu ri asal usul na tena pa na berevolusi singkamma kamma kamma anne. Siagang Steven Pinker (Peneliti bahsa, psikologi kognitif) khotbah na tentang insting bahasa ri manusia nampa singkamma pikiran na anjama (computational theory of mind) nakke ku cinik ki algoritma na pikiran na taua. Siagang khotbah na anjo ngaseng lalang na topik kulle ji singkamma. Tantu na jai poeng areng antu kulle ni boya ri anne topik ka, bahkan kulle labbi menantang kapang di’. Mingka nakke antu ku ukrangi kamma kamma anne yaa anjo mi sipakrua.


Buah buahang iami antu sumber vitamin gakga siagang bergizi. Nakke sanna kungaina angnganre buah buahang tanning assingkamma buah pir, duriang, angguru, rambutang siagang alpokat, nakke pole biasa angnganre buah buahang si kikdik kacci assingkamma lemo, pandang, siagang tomat.
Mingka niak buah tena kungai ku kanre iami antu buah manggis siagang salak, sampang ku kanre anjo buah buahan kasiakna tena na gakga. Mingka nakke herang na kana ammakku anne buah buahang sanna assipa kasiakna, ammakku pole lekbak na kana punna loe ki angnganre buah-buahang ka bajiki mae ri kalengta, singkamma lemok angngandung loe vitamin C akkule na cegah garring sariawang. Mingka tena na akulle loe berlebihang dudu ni kanre ka niak kandungan glukosa ri lalangna pa kullei na panraki giging ta.


Koki rioloang tena tau jai issengi jamanna ka tena kacinikang punna ri balla kanre na hotel ka. Sanggeng na kamma-kamma inne anjo jamanna koki jai mi tau panjari cita-cita i ka ri televisia jai mi acara lomba anjari koki terkenal. Anju salah se’re na acara na ri tv RCTI anjo Master chef. Punna erokki anjari Koki kulle ri pilajari ri sikola pallua. Niak tong tau anjari Koki na pakamma jai mi pengalamanna ri balla kanre na hotel ka. Anjomi anjari Koki niak pi ilmu na ri kanre-kanreang ka ka jai macam-macam kanreang ri linoa, niak kanreang nusantara, kanreang barat, kanreang timur, kanreang india, na jai poe kanreang lainna.


Niak rua tau anna’galaki galasi sitangnga bonena, anne sekrea natakgalak tojeki sanggenna si jang, sekrea pole natakgalaki ra’ga sampulo menit nampa nabolikmi. Nikutaknangi ruayya antekammaji kasiakna. Anne tau na’galaka sampulo menit nakuai biasaji, tenaja na ngapa-apa. Bajikji nakasiak nampa tenaja na pakrisik limangna. Nampa anjo sekrea wattu nikutaknangi nakuai pa’galaki limangna naik mange ri kallongna, kamma lekbak engka bebang battalak. Njari nakuami anne pak Ustaz singkammaji anjo punna niak masalata. Punna sallo dudu ni nawa-nawa, pakrisikji kalengta naik mange ri ulungta tassebarmi pole ri doke’ta, atingta, iya ngasengmi. Mingka punna niak masalata nampa tenaja nipikkirik dudui, tena tonji anjo nikasiak dudui, tenaja narapiki kallongta surang ulungta.


Sisambe-sambemi sipakalli, sisambe-sambemi sipatappasak, sipagulung. Ri wattunna kamma anjo nikocci’ mami battanna lapong Buaja nakira-kira niak kapang sekre meterek ingkonna antama anjo lapong ularak. lami anjo napassabaki namate lapong Buaja nasabak sannakna lokokna. Naia lapong ularak le’ba’na kamma anjo larimi antama ri romanga. Naia tosseng anjo sumpaleng lapong Pulandok ri wattuna aklaga lapong Buaja siagang ularaka lari mange accokko. Na wattunna lari anjo sumpaleng lapong Pulandok, tukguruk tongi sedeng ia naung ri sarallika natenamo nakkulle naik. Tallumi allo tallu banngi ammantang i rawa ri sarallika. nati’ring niak mamo tedong sikayu numalo. Akkutaknammi tedonga angkana. Apa antu nugaukang i rawa antureng sari’battang. Appebalimi lapong Pulandok angkanaya. Accokkoak saribattang i rawa mae nasabak eroki runtung langika, napunna tena nunaung mae accokko sarikbattang attantumi naruntunginnu naung mako tetterek mae sari’battang.


Ri penghujung laga, Kuwait katinggalan 1-3 wattunna menghadapi Prancis ri babak Penyisihan Grup D Piala Dunia 1982 ri Spanyol. Prancis kamudian allakukanb serangan niaka ampaubah gol maka appak mae ri paraia. Mingka ri wattunna para pamaing Prancis merayakan gol na, para pamain Kuwait protes sabak allangerek tui paloe ia menganggap battuanna niak offside iareka laga kalakbusang. Hal anne memacu Pangeran Kuwait Sheikb Fahad niaka riolonganna ri tribun kajariangna antamak ri lapangan. Manna kamma anjo, wasit tetap mengesahkan gol anjo siagang Francis ammeta 4-1 atas kuwait. Salapang taung allaloa, Sheikh Fahad na burittai pamaing Prancis Michel Platini untuk battu mae ri Kuwait siagang akkana pappalak popporok sabak na pantamaki lapanganna.


Ide niaka lalang ri ulungku ri wattua adalah akbalu gangang-gangang ri pasara’. Sabak ammakku niak lapak ri pasarakana sebelumna napake akbalu kanre siagang kebetulan ri wattua nakke mulai akbalu pas ri bulan puasa, jari lalang sebulan anjo ammakku tena na akbalu. Sebenarna nakke na ammakku tena na modala doe riwattua anjo akbalu gangang-gangang, sekre-sekrena aset niaka gu pata iamiantu laptop. Akhirna nakke ku tappukangi untuk ambalukang leptopku seharga 2,5 juta untuk anjari modala utama akbalu gangang.
Doe hassele akbalu leptop niakmi tassadia, langsung ji nakke siagang ammakku akboya pemasok gangang ri pasarak, paraia biasana ammake lapak jauh lebih lompo battu ri kebanyakang pedagang maraengang. Doe singloe kamma anjo ku pareki untuk apparek meja, ammalli timbangang, ammalli perlengkapan untuk apparek tempat gangang-gangang siagang tantuna komoditi utamana katte iamiantu gangang-gangang.


Punna ri Agama islam anjo niak upacara agama na sikamma na peringati taung beru Hijriah na Peringatan Maulid Nabi Muhammad SAW. Punna ri agama maraenga sikamma agama Hindu niak Upacara ngaben ri tau matea. Punna ri agama kristen anjo niak acara Pembabtisan. Anjo babtis ri agama kristen ri gaukangi ri ngaseng na ummat na anjari tandai anjari pangikut resmi na kristus. Biasa na anne babtis ka ri gaukang punna lompo mi, niak tong battu na ji bayi ri baptis tommi. Babtis anjo ri gaukangi ri lalang na je'ne ka, anjari ri patallangi kaleng na nampa ri angkat mi naik na le'ba. Ri doakang tongi poe sebelum na ri babtis ri lalang je'ne ka.


Injo kanre kaminang kungaiyya, iami intu gantala anu masagala nibuntulu. Punna ri Mangkasarak, kamma sekreji warung lekba kucini akbalu. Na memang ka nipareki battu ri dageng jaranga jari loei tangngai. Kinne, ri butta Sulawesi, tau battuaji ri Selatan: Jeneponto na Gowa Warakkan angngai, na punna injo ri Utara, na loe bugisi tena nangai. Leremi ri tanah maraenga na Mangkasara, kamma Jawa na Sumatra tena tu ngangre jarang. Loe i tutakbangka punna kucaritang mange ri urang battuku ri Jawa angngungi nakke ri kampongku kaddokang kaminang jannayya na parallua nia ri pakgaukanga iami injo jaranga. Apapi pole punna kubattuang angngungi punna nikanrei tena na ni rampai, maraenna cekla todo.


Ballak pangnganreang Losari Mangkasarak, alamatna Jl. Sungai saddang kompleks latanete block D/12A. Ballak pangnganreang Dapoer Seafood iami antu sala sekrena tampak pangnganreang seafood ri kota mangkasarak. Kinne tampaka na sediakang rupa-rupanna menu kanreang singkamma juku lele, peccel lele, cumi sanggarak, sikuyu saos siagang jukuk sanggarak na jukuk ni tunu. Salaing anjo niak na pasadia jangang sanggarak siagang jangang tunu.
Ballak pangnganreang dapoer seafood cinikanna sederhana siagang nyamang mae ri paballina. Kanre-kanreang ni balukang  ni parek battu ri resep sari laut, ni passurang cobek cobek canggoreng anjari pilihang paling cocok ni passiagang. Harga lalanna sekre porsi iami antu ruamppulo lima sakbu.


Lere na injo, parallu tongi ni isseng, na injo wisata virarka loe tongi panra lekba foto foto kacuk na tassiara ri media sosialka. Inne foto foto akkio tu takbala mange. Na inne nia contona injo alam kacuka panra lekbana viral: Ranu Manduro ri Mojokerto, inne viral ka injo kakacukanna nipassikammai ri New Zealand injo timbo timbo rukukna. Injo tamparang rukuka niaki niaki nilullungi kaliu na ribirinna ammenteng bulu lompo. Sitojengna inne teai paddaka dakkang mingka wilaya tambang, na loe tumange ka viralka foto fotona; Nia todo nikungi Butta ri Tompona Awanga, ri Banten. Lekbanamo Viral lekbaki akborong borongi tawwa mange, na macekmo takkulle gio otoa.


Masigi anjo tampa ibadah sholat na tau Muslim ka. Masigi kulle ri kana tampa' su'ju artina lalang bahasa Arab. Anjo Masigi ka tampa' na ta'tongkoki'. Niak tong kulle ri halaman luara' na masigi ki tau sholat. Salah se're masigi lompo ri linoa anjo Masigi Biru na ri Istanbul, Turki. Riolo anjo masigi na tampa' ca'di ji sholat na umat Islam. Riolo masigi ri pare' ri taung 650-750 Masehi. Masigi niak tampa' ta'sungke na siagang tampa' luara na, ri tongkoki' dinding, niak poe menara na masigi ka akkulei gampang na sebar sa'rang Adzan ka. Masigi niak poe mihrab na ri pasang ri dinding na akkulei anjari arah kiblat battu ri Makkah. Niak tampa' wudhu na poe ngaseng masigi ka.


Ri sikolana andikku arenna Doang krispi. jai tau akkana nyamangi na lammoro’. Anjari lampa ma mange ri anjo sikolana andikku a’boya Doang krispi. Antama ku mange ri sikolana, accini ma niak pabalu Doang krispi na Cumi tunu na balukang. Tena sallo ku balli mi injo se’re porsi. Ku kana nakke erok ji kapang kasia’na siagang jangang, nampa na tena. Anjo kasia’na sikamma nganre kulit doang, Tena na krispi, manna poe kasia’ krispi na sikamma polongan batu terasa' ki. Tena poe isi lalang na anjo Doang krispi ka. Anjari Cumi tunu na mo ku balli nyamangi kasia’na ka jai bumbu na. Bella kasia’na battu ri Doang krispi ka sumpaeng. Anjari Cumi na ji ku kanre nampa ku pela’ anjo Doang na.


Tau ri Toraja na kanai tau le'ba ka mate kulle mi na cukupi kebutuhanna punna le'ba mi ri parekang upacara na Rambu Solo. Upacara adat kamateang ri Toraja arenna Rambu Solo. Anjo ma'su'na anjari bentuk ri hormati na tau bijang le'ba ka mate. Punna tena pi, anjo tau matea ri anggapki ri kanai garring ji, anjomi ri saraeng inji kanre, minuman, na ri patinroi ri kasuru' ka. Punna le'ba mi ri parekang upacara Rambu Solo, tau matea ri Toraja tena ri kuburu' ki ri butta, ri kuburu' ki ri Bulu' batua na le'ba ka ri parekkang lobang na kulle antama anjo peti mate na tau matea.


Lalang na anne hal ka kakek buyut ku, antu manna mamo etnis na Tionghoa nampa laherek ri Batu Raja , mingka anjo wattua iyaa anjari sekre guru. Siagang ni tempatkan ri anjo desa yaa, antu kamma kamma anne antama ri Kabupaten Pesawaran. Riolo, anne desa ya antu mi desa terpencil lalang na rammang rammanga. Nampa kakek buyut ku nakke ak jasa ii lalang ambangun akses lalang siagang pantama telegram ri lalang na anne desa yaa. Sanggeng na iyaa ni angkat anjari tokoh adat. Nampa battu inji anjo jai mi anggota keluarga kusanggeng na kamma kamma anne anjari toko adat ri anne desa yaa. Termasuk mi na punnai tanah adat sannak luarak na. Bapak ku nakke bahkan na punnai sekre gunung siagang 3 (tallu) bukit. Kamma kamma anne katte ngaseng ni punnai mi surat surat lengkap atas anjo tanah adat ka, jari anjo teai ji tanah adat bawang, mingka anjari ka punna an ta antu sah yaa.


Wonosobo anne daerah jai pamantang wisata baji'ka rikunjungi turiska. Maraengna anne Wonosobo ribandengkan daerah maraenga anjo suasana segar siagang asriki. Nia' tallu pamantangang wisata wajikki' rikunjungi punna mae ri Wonosobo. Makase're, Batu Ratapan angin ri Bulu' Dienga anne pemandangan alamna gammara'ki kaccinikang. Ri ketinggianga taua kullei kaccinikang Telaga Warna, Ribulu' bulo, Rinni nia' tong wahana karenayya. Makarua, Padang Savana Dieng anne natawarkangi pacci'nikang baji'ka pada ilalang eksotis siagang gammara'ki. Punna mae rinni, wajikki anggambik rodong, ri oloang angambi'ka kaccinikang pammandangan alam baji'ka. Makatallu, Kawah Dienga anne napacinikang aktivitas vulkanik, punna mae rinni wajikki a'tikak nasaba' nia pepe' rinjo. Anne Kawah Dienga Luara'na dua ratu' metere, pamantanganna anne nia' ri dataran tuna.


Alat musik ri Suku Bugis Mangkasara, Sulawesi Selatan niak ri kana Gandrang Bulo. anne Gandrang Bulo sikamma gendang lainna tapi bedai sikamma gendang na ri pulau jawa. Ganrang bulo niak poe rua sisi na punna ri karenai na kulle assulu sa'ranna. Salah se're na sisi na lompoi se're. Ganrang bulo di karenai siagang cara ri ganrang kayu se're sisi lompo na punna sisa ca'di na ri ganrang siagang limang ji. Ganrang Bulo jai ri cini punna niak acara bunting, acara pemerintahanna ri kota Mangkasara, na jai acara lainna. iak poe beda na ganrang bulo siagang ganrang lainna ri pulau jawayya. Anne alat musik tradisional na Sulawesi Selatan ca'di ukuranna punna ganrang na jawayya lompoi sike'de.


Ballak Joglo iareka ballak adak battu ri suku Jawayya. Anne bangunanga niak appa’ benteng utamana, iaminjo nisa’buk soko guru, ia mi sanggai ngaseng ballaka surang paraparana, niparek battu ri kayu. Tanre todo’ injoji bawang, niak kijai kalakbiangna, anne sekrea ballak adaka niak pilosopina. Kammai punna dallekang ballak Joglo luaraki nasabak tena sekatna njari kullei sikaturrahmi surang toanangna. Biasana ballak Joglo nipatai ri masyarakat battu ri kelasak menengah naik nasabak parallupi doek jai punna erokki parek anne ballak adak Jogloa. Tenaja na herang ngurana anne ballak adaka ri Provinsi Jawa Tengah biasai anjari simbolok kua jai doekna anne taua atau tena. Kulle ji nicinik battu ri ballak Joglona ka anjomi sumpaeng, punna perkiraangta sikekdekji anne persiapang doekta, bajikangngang tea maki ka jai-jai anjo napake.


Bambu runcing anjo senjata na tradisional na bangsa indonesia sanna jai tau pakei wattu na lawang penjajah ri indonesia. Salah se're na wattu na lawangi anjo penjajah na bangsa belanda, jai tau rioloang na usir ka bangsa belanda ya batttu ri indonesia na pake anne bambu runcinga. Bambu runcing gampang ji ri parek ka modala pokok bambu ji ri polong ratean na sanggeng na runcing kulle mi anjari senjata kamateang. Ka punna na taba ki anne bambu runcinga sanna tarang na, kulle na tembusu dada ta sanggeng na ri bokoang na kaleng ta sanna tarang na mentong ri katte ngaseng.


Nai tena ngissengi pulau Bali? se'reanna pulau ri Indonesia ampantangi jai pammantangang wisata siagang rusung gammaraka. Tenaja parallu mae ri sulu' negeria, bali nia' jai rusung gammara' kullei rikunjungi. Rusunga ri bali anne nasareangi suasana nyamang siagang sannang punna taua mae rinjo. Anne  ngaseng appare'ki Bali anjari incaranna wisatawan lokal siagang mancanegara anjari pammantangang liburan. Nia' pirang rusung kullei rikunjungi taua. Makase're Rusung Penglipuran anne rijadikangi biasa syuting film siagang sinetron. Anne Rusung Penglupuran luasna 112 hektar diapanjari 9 hektar anjari balla'na taua rinjo. Rinni taua tenna ammake kendaraan apanjari anne rusunga gammaraki, tangkasa'ki, siagang tena nia' polusina. Anne rusunga le'baki anggapa penghargaan rusung tangkasa makatallu ri dunia.


Natal artina kalassukang iareka allo rayana agama kristen, tanggalak 25 ri bulang Desember ia ngaseng tau kristen nga narayakangi anne allona sollanna nirayakangi kalassukangna Yesus Kristus. Menurutna Lukas, Maria naissengi battu ri Malaikatka kua niak anak ri battangna battu ri Roh Kudus manna tala niak buru’ne naurang. Lekbakna anjo aklampai battu ri ballakna nasabak bijangna ngasneg tena nasangkai kua kullei teanang. Yesusmi anjo nalassukkang salla’. Anjomi punna narapiki tanggalak 25 Desember  ia ngaseng tau Kristen nga mangei ri gerejana ibadah. Silaturahmi tongi surang bijangna, purinanna, sipammanakanna, tau ampik ballakna siagang urangna ngaseng. Sisambe-sambei kado, nganre kanre-kanreang nyamang, siagang maraenganga pole sianak.


Irma lekbakmi ammode, lekbak tommi ammakeang, attayang mami tau eroka todo’ aklampa mange ri pakgaukangna bijanna. Wattunna niak ngasengmi anjo taua, aklampami, Irma ngerangi otoa, mangemi ri Hotel bintoeng 4 niaka ri Jl. Gagak. Battuna konjo, anne Irma napanaungi rong ngaseng tau amminawanga, ri dallekanna loby hotelka nampa aklampami Irma mange akboya tampak parkir. Mingka antekamma poeng nicinik, tala niakmo parkirang kosong nasabak anu seppang dudu tampak parkir napasadiang anne hotelka. Njari assuluki poeng Irma battu ri parkiranga, nampa akboya tampak kemae kulle nabolik otona. Sitojengna anu bella mamo kulle nabolik kamase, akjappa mami mange ri hotelka 2 meterek, lutturu’ mi pole modena ngaseng nipakamma akjappa ri bambang alloa. Nakua lalang atinna Irma, teami aklampa ri pakgaukang punna ri anne hotelka nigelar.


Khotbah ku langngere ka anne allo ri Pak ustadz ka ri masigi anjo tea ki tinggalkangi Sholat ka. Ka anjo sholat ka anjari tiang na gama ta. Hukum na poe Sholat ka wajib ki ri gaukang, dosa ki punna tena ki a'gaukang sholat ka ri tallasak ta. Ri akhirat ka poe mungko, anjo sholat ta anjari ibadah se're ri timbanga mungko. Anjo mi punna tena ri sholat sana rugi ta. Ka teai Karaeng Allah SWT butuhkang ki, tapi kita anne hamba na butuhkangi tuhan ta Allah SWT ri tallasak ta. Ka baji' ki ri kasia' tallasak ta punna rajeng ki sholat allo-allo na, tena ki anjari tau rugi ri linoa.


Pada dasarna, gerakan paling efisien iamiantu gerakan annaba tena na takbuang sia-sia tenagata. Misalna niak gerakan anyorong sesuatu, supaya efisien, iangasengna otot-otot bekerja mae ri dallekang, tena niak otot bergerak mae ri sampik, bajik otot-otot bangkeng, bongga, kale, siagang lima. Kamma anjo iangaseng gerakan efisien iamiantu gerakan appassuluk tenaga sikade mungkin, mingka hassele jamangna lompo. Ri karenang bola basket, gerakan efektif siagang efisien parallu ni dasarkan ti penguasaan teknik dasar yang bajik. Dengan ampilajari teknik kamma anjo katte kulle mengembangkan permainan ta ri lapangan sallang sesuai strategi palatih siagang kondisi lawan niaka erok ni bali. Jadi parallu ni tingkatkan teknik-tekni gerakan lalang akkarena bola basket apalagi punna amminawangki attanding.


Paling gekgerek manggena Isra punna cicciniki tinju ri telepisia. Kamma mamo ia akkarena tinju, assuluk tongi sa’ranna. Rajingi cicciniki tinju punna allo aha’ki nampa batena todo’ akgora-gora. Biasa nakuai bainenna, ngura maki antu bapak. Ka sannang maki naung ciccinik, takbangka-bangkai taua dende nipakamma tinju. Anne olahraga tinjua punna ri Indonesia memang tenaja na populer dudu, maraengi punna olahraga golo’ siagang olahraga bulutangkis, pangngaina tau Indonesiayya iyya. Mingka anne manggena Isra tinju ji bawang nangai, ka riolo lakbiringi anjari patinju mingka nisuroi assikola ri ammakna njari nipisangkai anjari atlet, ka riolo punna nikua atlet, sikura tonji doek la niguppa. Maraengi kinne, jaimi nisareang apresiasi anjo atletka.


Kareang Allah Ta’ala lalang agama Islam na perintahkan ngaseng umat na Sholat. Anne ibadah Sholat ka sarana na manusia ya berhubungan siagang Allah Ta’ala. Sholat kulle ri kana komunikasi nyawa naa manusia ya siagang Allah Ta’ala. Anjo sholat tena kulle ri sikammai siagang ibadah lainna, ka sholat ibadah utama na umat manusia ya ri linoa. Sholat ri nomoro’ ruai ri rukun islam. Se’re ya antu ri rukun islam anjo akkana rua kalimat syahadat. Ibadah sholat wajib na manusia ya ri jamai 5 kali allo bangngi. Antu sholat subuh, sholat dhuhur, sholat ashar, sholat magrib na sholat isya. Anjo sholat 5 kali ya ri kanai sholat Fardhu.


Lari mi antu menurut ku nakke olahraga paling lammorok, efisien, siagang tantu mi gampang ni parek. Mingka nakke heran ja ngapa punna wattu bosi punna bangngi lari ki ri anjo bangngia tena na sallo na taba maki flu. Kulle kapang nakke tena ku kassak ri suhu antu terlalu dinging nga, padahal nyamangi ni sakring punna lari ki ri bangngi sekitaran tatte 9 – 11 bangngi. Futsal todong sebenar na nakke erok ku karenai rutin, mingka agang agang ku anjo battu na riolo siagang minawang ki ekstrakulikuler futsal siagang ki ngaseng nampa agang sikola ku apa sibuk ngaseng mi kamma kamma anne. Niak mo lekba bunting, fokus kuliah, sanggeng na sibuk anjama antu tantu mi.


Ri ballakna Satma, niak tampak naparek konjo ngasengi nabolik pakakkasak olahragana, lengkaki kamma ri tampak gym nga. Punna karuengmi battumi Ulfah akkatto-katto, ammakeang olahraga. Daripada mangei ri tampak gym akbayarak, punna ri ballakna Satma tenaja akbayarak. Antamakmi Ulfah ri ballakna Satma, ternyata anung loe tau lalang, niak kapang sagang tuju tau ammakeang olahraga todo’. Njari napaumi Satma kua agang kantorokna erok tongi amminawang olahraga. Njari segang mami ngaseng olahraga karueng sanggenna solong-solong songoka. Biasa ruang jang ammarimi, mingka allo-alloi kamma anjo punna tena naparek. Lekbaki olahraga, nginung ngasengi rong jeknek bambang, antekamma tena na pila’ solong anjo songoka. Punna la mangngaribimi, pala kanami Ulfah moterek ri ballakna. Mukona pi isse’ punna tena najama, aklampai isse’ olahraga.


Napakamma iyaa ananak beru / maskapai beru, jai inji kapang tau tenapa na lekbak naik Super Air Jet jari sikedde inji review na. Kebetulan nakke rua minggu laloa lekba ma cobai anne Pesawat Super Air Jet ka. Wattu na anjo, niak jama jamangku battu Surabaya mae ri Jakarta na ku rikbak tatte 8 baribbasak. Kappalak Ribbak ni pake ri anne rute ku modelek Airbus A320 niak lurangna 180 kadera. Mingka ri sekre grup inji siagang Lion Air, Super Air Jet erok tena erok ni turukki kodina penilaianna masyarakat ka kah Lion Air ni isseng mi ri taua kana kodi, manna mamo ni jamai ri tau lain iyaa.


Nakke paling ku ngai pelleng pelleng antu niak siambak na perang dunia ka rua, taung taung ri bulang agustus harusuk ka cinik cinik pelleng pellenga anjo singkamma the Book thies, Enigma, the Pianist, the boy in the stripped pyjama, Dunkrik, iglorious bastards. Siagang jai inji pelleng pelleng antu Morgan Freeman akkarena lalang, ku ngai langngereki sakrang na punna an narasi lalang pelleng. Nampa menurutku nakke film The Pianist harusuk ni cinik todong. Rugi ki iyaa punna tak lekbaki ni cinik. Punna genre lainga niak pelleng The Parasite (pin tallua cinik ni biskop), Inception (sanggeng na kamma anne tenapa na lekban pembahasanna), siagang Arrival.


Contoh lompo na paccinikang ki Karaeng Allah taala ri ummat na anne, anjo Karaeng Mesir Fir'aun. Ri masa tallasak na, sanna borro na kodi na, ka na akui kaleng na anjari Tuhan. Tena na tappa ki niak Tuhan ri linoa selaing ia. Tena kulle hamba na niak ka tallasak ri kerajaan na rioloang sembai Tuhan Maraenga. Anjo mi sanna murkah na Allah SWT ri ia. Sanggeng na mate mi ri lautang eja siagang ngaseng pasukan na belasang abad lalu a, na anjo mayat na na utuhkang inji Karaeng Allah Taala, ka na panjari contoh anjo Fir'aun tau paling kodi niak ka riolo tallasak ri linoa.


Barikbasakna Manggeku ak janci mi erok eranga siagang daeng ku mae ri Hotelek ka, katte ngaseng erok akbangngi ri hotelek lalang na 4 allo. “Oo mak, andik lekbak mi anjanci erok ambayaraki inrang na ri nakke subangngi, mingka sanging nakana ji Insya Allah, nampa janji antu inrang tongji toh Mak” akjammaki mae ri ammakna. Padahal lekba ma doang tena na jammak mae ri ammakku. “Stella, bayarak mi rong anjo inrang nu” na kana ammakku. “Mak, ngapa mami anjo daeng ku tena na erok mengalah kah lompo mi iaa” akgarutu ka. “Tena na kulle kamma anjo Stella, punna lekbak mako janci ri nakke” nakana daengku poeng. “Pakamma mo paeng anne, kubayarak maki niaka doek ku , jadi punna niak mo sede, kubayarak mi sesang na poeng” , “Oke” nakana daeng ku.


Suasa na anjo ating ta uring uringan ngi kulle na ganggu aktivitas na allo allo. Mingka tannang maki, olahraga ki rutin, kulle na parek suasa na ating ta kulle ni pabajik ki. Punna tena niak wattu kulle ni angkat beban ri gym, berlatih maki ri ballak siagang ni parek joging siagang agang ku atokah keluarga ku. Sambil ni hidup ki udara segar ka, aktivitas fisik ka anne kulle ni rangsang berbagai hormon bahagia (serotonin). Ri lalang na otak, jari suasana na anjo ating ta. Labbi battu ri anjo, manfaat na olahraga ya kulle natingkatkan anjo rasa percaya kaleng ta, kah penampilan fisik kaleng na anjari labbi bajik.


Anne museum Balla Lompoa ka ri paenteng ri tanggala 11 Desember taung 1973. Balla lompoa niak ri tangngah-tangngah na kelurahan Sungguminasa, Kabupaten Gowa, Sulawesi Selatan. Balla Lompoa kulle ri kana balla lompo na karaeng-karaenga battu ri Kerajaan Gowa. Museum anne ri pare' ri butta luasa na 7663 m2 taung 1936 ri masa na karaeng Gowa XXV. Luasa bangunan Balla lompoa na 1144 m2 ri pare' battu kayu jati corakna arsitektur tradisional. Niak poe teknik modern na ri siapa bagianna tantu na, sikamma passambung kayu na niak baut ri palluanna poe niak na pake bahan batu bata. Kamma-kammaya anne kokoh inji antu Bangunan na Balla Lompoa.


Sultan Hasanuddin poe karrasa' ki na lawang Balandayya, ka jai janji na tuntutan VOC tena na tarimai. Sultan Hasanuddin anjo Karaeng Gowa ke 16. Sultan Hasanuddin lassu ri tanggala 12 Januari 1631 ri Mangkasara. Nampa matei ri tanggala 12 Juni 1670 ri Mangkasara umuru' na 39 taung na di kuburu' ki ri Gowa. Anjari Karaeng Gowa. Sultan Hasanuddin anjo tokoh adat na Sulawesi Selatan na anjari pahlawan nasional poe. Sultan Hasanuddin kullei na gabung kassa'na Kerajaan-kerajaan ri Indonesia ri timoreng ka erok ri lawang anjo bangsa Belandayya tau Balandayya ri juluki De Haantjes van Het Oosten battu ri Balanda artina Jangang bura'ne battu ri timoreng.


Lalang tulisan ku anne nakke accoba-coba ancaritakan ulang sala sekre kitab niaka na panaung Allah SWT iami antu Kitab Injil, sabak sipakrua tau punna allang-ngerek kana Injil langsung appikitik sambarang tena antama akkalak iareka taklamung mi ri pikkiranna kana Injil identic siagang ummat Kristiani (Tania bagiang Islam). Nah kannemi nakke erok ampabattuang kana Injil iami antu Kitab Karaeng Allah SWT niaka na pabattuang mae ri Nabi Isa siagang parallu ni tappaki niak tojengna mingka ri kammayya anne kita Injil lekbakmi ni sambe-sambei bone na mae ri manusia. Jari, kamma mine carita singkat ka ankkule ni isseng Injil versi Ummat Kristiani siagang Injil Versi Islam laku jelaskan rawanganna anne.
Injil lalang bahasa Yunani iamiantu euaggelion niaka battuanna kabarak bajik/kabarak bahagia, iamiantu istilah niaka ni gunakan untuk anyakbuk maka appak kitab pertama lalang Al-Qitab perjanjian beru manurut kepercayaan Kristen.


Punna kalea ideal ki battala na baji' ki ri pa'kasiaka. A'raga jai cara na kulle na tunu lemak ri bantanga kulle tongi a'raga na jaga masa otot ka na baji' ki poe otot ka. A'raga kulle tongi na kurangi stress ka na bantu tongki tinro, ngaseng na ri arah pilihan baji' na ri panganreanga. A'raga kulle tongi na pala'bu umuru' ka, ka punna sarringki a'raga kulle ki na bellai battu ri garringa. Sikamma garring Diabetes, garring Jantung, garring kanker na obesitas. Na jaga tongi kasia'na tulanga, otot na sendi-sendi ri kalea. Na panung tongi kolestrol ka na tensi darayya. Anjomi ngaseng kasia'na punna a'raga ki.


PC ku nakke ni rakit ki taung 2011 nampa lancar jaya inji ku pake sanggeng na kamma kamma anne. Prinsip ku nakke punna rakit PC antu labbi bajik ammake komponen memang paling bajik kami anjo wattua. Barak kulle bajik bajik tahan sallo siagang kulle na minawangi perkembangan na zaman ka. Anjo mi maka na anjo wattua nakke pake ka porsesor i7 antu memang lekba mo high end. Nampa nakke todong ammake ma hard disk SSD 128 GB (wattu na 2011 anjo memang sannak inji kajjalak na SSD, taua todong jarang inji na pake kah selain na kajjalak anjo todong kapasitas na caddi inji). RAM todong anjo wattua nakke langsunga pakai antu 8 GB.


Kah antu allo sannak ka penting na na kulle ni pakarammula lembaran beru ta siagang tekamma tersebar na antu labbi jai siagang kulle ni kana rata ii, yaa antu wajar mi ni sare hari liburuk. Sedangkan anjo Deepavali, teai. Kulle kapang anjo peringatan kemenangan na kebenaran na ewai anu kodia lalang kepercayaan na tau Hindu versi Etnis India, termasuk Tamil. Mingka, teai kah tena kulle todong ni pa sah kan anjari allo liburuk, punna lekbak mi ni pertimbangkan nampa ni nilai tena ja na parallu untuk anjo, sekaligus mi ni parek anjari penghormatan mae ri etnis minoritas antu jai ri lalang na anne negeri yaa.


Ballak ibadah gammaraka tenaja na musti tempo riolo siagang umurukna sikura sakbu taungmi. Umat Baha’i ri New Delhi, India Lotus Temple, biasa todo’ nasa’buk taua Kuil Lotus, nampai nibangung ri taung 1986, kullei nikua salah sekre ballak ibadah sanna’ gammarakna. Singkammaji arengna, anne kuilika na allei bentuk kamma bunga lotus. Anjo pila’ nipajelaski nasabak niak tojeng struktur singkamma lotus 27 buah jaina kulle nicinik ri langi’-langi’na kuilka. Punna nirekengi kapasitasna, anne Kuil Lotus kullei natampung tau sanggenna 2.500. Nasabak gammaraki anne Kuil Lotuska, tania toanang ji battu erok ciniki tampak ibadayya, mingka loe tau battu pantarangna India erok tongi nacinik. Lekbak tommi jai naguppa penghargaang ri bidang seni, agama siagang pemerintayya.


Alat pallu granitka anne bahanna baja tena nakarat rilapisi'ki porsele. Anne alat pallua jai tau anggaiki nasaba' baji' kualitasna siagang gammaraki kaccinikang. Alat pallu granitka anne risusung siagang rigentungi ri lamari daporo'ka anjari pattambang hiasangna daporo'ka. Alat pallu granirka anne nia labbi siagang kurangna. Labbina anne alat pallu granitka tena na dakki punna apalluki siagang amanji bahanna. Makarua, anne alat pallu granitka lammoro'ki ri patangkasa siagang sabung bissa panne. Makatallu, anne alat pallu granitka anne pambagiang bambangna ratai anjari kullei appallu cippa. Makaappa anne alat pallu granitka ringangi siagang gammara'ki kacinikang. Kurangna anne alat pallu granitka anne gampangi retak alat dakki'na siagang tena kulle ripake ri oven.


Ri wattu laloa, katte anne nia  lekbak anserang ki sekre virus  mae ri masyakakat Indonesia iamiantu nikana virus corona iareka covid-19. Niak tau ni serang virus covid-19  sanggengna mate Niak tompa ni rawat siagang allo ri ballak garring, mingka paling sannaka iami antu na bunoh akbiring iangasenna sektor ekonomi, sala sekrena iami antu industri kuliner, situasina tena ni issengangi singkamma ni batasi pakgiokanta siagang loe tau ni tappuk jamang na ri kantorok na.
Kamma mi anne na pareki tau ri industri kanre-kanreang tappurak otakna untuk akboya pamikirang maraeng supaya akkule bertahang ri tangnga-tangnga serangang badai covid-19. Sala sekrena batena iamiantu assewa tau angngisseng food styling, matu-matunna assewa supaya gambarna anjo na balukanga akullei tertarik erom ammalli ka kacinikanna assipak siagang gammarak.
Ri niakna anne jamang jamang food styling, kuharapkan akkulle na panaik dunia industry kuliner.


Dimensi battu ri N-Gage loe na keluhlan sabak sannaki lakbam jari tena na nyaman untuk ni pake akkarena game lalang waktu sallo, hal anne na pabajiki Nokia ri N-Gage QD, siagang dimensi lebih cakdi, sisi bundaran mengatasi kekurangan N-Gage pertama ciduk-cidukna lebih jelas.
Perubahan mae ri controller poeng nilakukan, punna riolonganna tombol confirm takgabung ri tangah bagian tombol kontrol appak arah, mangka ri N-Gage QD tombolok “OK” anne tappisab mae ri bagian rawanganna.
Sikuntung tombol poeng aklanyak untuk ampakacakdu dimensi, iamiantu tombol musim siagang radio FM, niaka fungsina memang tena na sertakan ri N-Gage QD. Koneksi memori siagang USB poeng tassambei siagang slot MMC Card.


Tala niak kapang tau tallasaka kinne ri linoa tena naissengi apa nikua juku. Kulle nipau kua anne juku kanreang allo-allonami tau Indonesiayya, apalagi tau Mangkasarak. Anne tau mantanga ri Mangkasarak, lekbak ngasengmi kapang nakanre jenis jukuka. Juku tena na niak kalengna, ri jeknekji kulle tallasak. Sikura pastina juku ri tamparang linoa tenapa niissengi, nasabak loe kinjai bedek juku tala niguppapi spesiesna. Mingka ilmuwanga nakira-kirai kua spesies juku ri linia iareka 33.600. Loe spesies juku ri anne linoa (70% loena) tallasak ri Samudera Pasifik, iareka tamparang paling lompoa siagang paling loea terumbu karangna. Niak kapang 20% juku ri linoa battu ri Samudera Atlantik, iareka mempo ri urutang maka ruayya, 8% battu ri Samudera Hindia, iareka tamparang paling kammu’ka.


Appallu jeknek bambang kinne tenamo naparallu panaik jeknek ri koronga nampa nipallu rateanna komporok, ka niakmi pappalluang jeknek praktiska ammake listrik. Manna mamo niak tommi dispenser kullea nipake jeknek bambangna, mingka dispenser tena kulle nierang-erang. Gampangi nipake ka niboneiji jeknek nampa nicolok listrikna, kitayangmi sanggenna andidi. Kalakbianna anne pakakkasak pallu ammakea listrik, kullei nierang-erang punna aklampaki mange kemping atau akbangngi ri tampak wisatayya. Kullei nipake apparek kopi siagang teh, kulle tongki pakei nyirang pop mie. Pila’ pore poeng anne pappalluang jeknek listrika kullei nipake akbolik jeknek bambang nasabak tena kulle antamak anginga. Wattu tiknokna jekneka todo’ libaji nibandingkan siagang punna appalluki jeknek ri koronga, tala parallumi poeng nitayangngi, manna nibokoi tala ngapaji.


Nia' ri cappa' kalauk na jawayya, Banten anne provinsi ampikki siagang Jakarta. Nasaba' letakna anne Banten ampikki siagang Jakarta, naapanjari Banten anne anjari tujuanna tau Jakartayya nallappasa' ki Pamanganga ri akhir pekanga siagang ri wattuna liburanga. Taman Nasional Ujung Kullon anne pilihanna taua punna mae ri Banten liburang. Rinni nia' jai ekosistem kulle rinikmati contohna romang kassi, mangrove, rawa je'ne tawar, padang rumput, siagang romang bosi tropis. Rinni kulle tongi accini langsung hewan rilindungi nasaba' langkai. Nia' badak jawa, owa jawa, surii siangang kongkong romang. Rinni nia' tong hewan liar macam banteng, jonga, babi romang, muncak, pelanduk, merak, siagang maraenga.


Warna kunyi’ siagang eja pasti la jai nicinik punna mangeki ri ballak adak Jambi, annemi warnana bangunanga parek gammaraki tanjakna ballak adak Jambi. Salah sekre parek uniki pole anne ballak adaka nasabak lalangna niak sagangtuju ruang. Anne bajik nituruki ballak kamma-kammayya anne ka lengkaki, niak serambi lalang, kamarakna tau toayya, kamarakna anak baine siagang ruang tampak nganre. Bageang parapana nisa’buki “Gajah Mabuk”, nipassingkammai tau appareka desainna. Bentukna kammai kappalak, cappak ratena lengkungi nampa bageang langi’-langi’na niparek battu ri tebar layarak kamma plapong iareka pasisaklaki loteng siagang rawanganna. Anne ruang lotenga biasai nipake akbolinh pakakkasak. Annemi inne gambaranna anne ballak adakna Jambi.


Ni basmi Zombie. Anne mi seru aa. Combat game play ri game anne tojeng tojeng luarak biasa, khusus na ri Melee Combat. Bahkan kulle ni kana labbi bajik battu ri beberapa game RPG antu lekba ka nakke ku karenai. Pemain na kulle na tendang sambil ak lumpak (jump kick), ak guling kulle ak hindarak, na tackle ki zombie, body slam, saggeng na na parek jai macam macam na finish move. Senjata antu niaka ri game anne todong sannak bervariasi na, pakarammula battu ri revolver, psitol, shotgun, assault rifle, sanggeng na sniper rifle. Sakrang tembakan na kulle na undang perhatian zombie niaka ri sekitar ta, jari sannak ni saran kan ammake suppresor.


Kampong halaman ku iamiantu Salatiga. Tepatna ri sebuah kompleks ballak siagang 40 ballak ni pamantangi, kebetulang nakke sekeluarga kale-kale umat Muslim. Mulai ri cakdi ku punna wattu paklakpassang tena ammari-maring na taung ku battu assiara ri ballak biasa sanggeng na simingu lekbak na paklappassang. Ruang tamu ku gannak untuk 10 tau jari para tetanggaku tina na akkulle battu appada-pada. Punna niak sekre keluarga nakke langsung antamak ri dapur untuk apparek minumang. Siagang sikuntung dumpi mantega lekbak mi ku pasadia ri meja tamu sebelumna sambayang paklappassang.
Tenapa na lakbusuk caritayya tena na sallo niak pole battu sekre keluarga anyungke pagar. Assisambeang accidong siagang tamu maraengan, ammakku mulai na kioka untuk assuluk massing palakpopporok salang, siagang angngalle cangiriki pang-nginunganna lakbusuka sumpaeng untuk ku erang ammoterek ri dapur.


Se’re sabak na loei erok mange ri Mangkasarak, iami antu ka kanrea-kanreana assipa na assiama ri iloro’na sikamma tau battu pantaraka. Kamma mi na niaya gakra sampulo antallu (13) rupanna gampanga nibuntuli di sanggenna antama ri Lorong-loronga. Se’re paling niissenga, iami antu Coto Makassar, nipare battu ri dageng capi porea na nirampa patangpulo (40), rupanna rampa, iami nisa’bu rampa patang pulo. Ia tommi na janna kasiakna. Maraeng na injo, nia todo: Pallu Basa, Pallu Bolu Cekla, Songkolo, na Gogoso, iami appaka pole biasa nikanre lompo. Inne appaka todo gampang niguppa ka sanna loena pabalu. Niaki ri restorang lompoa, na loe todo aggeppe-geppekan ri Lorong-loronga.


Untung na anjo wattua nakke tenapa ku lekba na alami bencana alam anjo dahsyat ka anjo na akibatkan panrak na mae ri ballak ku siagang nyawa na keluarga ku. Mingka, punna nakke ku alaami bencana singkamma gempa bumi (anjo skala na tinggi) siagang tsunami, nakke pasti kulle ku bawa apa apa antu paling penting siagang berharga mae ri lalang na tas ku singkamma doek (dompet pasti mi paling penting apalagi anjo KTP) , ponsel + charger / power bank (barak kulle ni isseng info na bencana alam ka siagang ni hubungi keluarga terdekat ka) surat surat berharga, kanre kanreang siagang inung inungan anjo gannak ka.


Accinik cinik pileng ri bioskop nikana hiburan umum ka mi ri masyarakat kota lompoa kamma kamma anne ri Indonesia. Pakrasanganna accinik cinik pelleng bajik, layarak lompo, sakra lompo, siagang alinna tiket na lammorok ja tenapa kulle ni sambei ri apa apamo. Manna mamo kamma kamma anne katte ri gampangi maki siagang fasilitas ammalli tiket bioskop online, mingka cara antu lampaki ammalli langsung ri tampak na kulle ni parek. Tarutama anjo taua niaka jai wattuna siagang niak ri rampik na bioskopka. Ammalli tiket langsung anjari bebasakki ri pambayaran tambahanga poeng antu niaka ri online punna malli online ki tiket bioskop ri hape ta.


Sanggeng na HP oppo a37 2/16 GB wattu na inji ri 2016 anji meresahkan nga nakke ri wattu wattu genting. Nakke lekba ka uninstall ki whatsapp, camscanner, wps antu kah erok ja install gojek siagang butuh layanan gojek (kah anjo wattua angkot ka jarang mi malo nampa posisi ku mae ri tujuan siagang tampak beru pertama kali na nakke ku lampai jari tena ku issengi lalang na). Ballisik na antu tena na karena karena, sanggeng na akhere na nakke naik pete pete ka antu tatta ja parallu jappa bangkeng lumayan bella barak kulle mae battu ri tujuan. Kah apa? Kah hape ku tena nakulle ambuka ki antu aplikasi gojek.


Punna lannyaki apa-apayya lalang ri kamarak hotelka anu biasami. Loemi apa-apa nilaporkan lannya ri kamarak hotel, kammai handuk. Salimuk, siagang maraenga pole. Biasana kulleji bedek niissengi battu ri baine kah atau buru’ne anne akbangngi. Punna baine biasana anjo naallea kammai lipa’ paklungang atau liling. Punna buru’ne biasana anjo lannyaka kammai galasi atau inung-inungang. Punna akbangngiki ri hotel, sitojengna niak mentodo’ji kulle nierang siagang tena. Anjo kullea nialle kamma sandalak hotelka, pakakkasak jeknekna niaka ri WC, jangka na kulle tongki erangi, jeknek inung napasadiaia ri mejanna, kopi, teh, tissu toiletna anu kulle ngaseng nierang aklampa. Mingka kammayya handuk, pappallu jeknek, tena kulle nierang moterek, njari teaki sambarang allei dihh.


Ri Pammanakang modernga anne liburan biasana wajikki rilakukan punna liburang siagang pammanakanga. Nia' pirangna cara agar anne liburang siagang pammanakanga anjari menyenagkanki. Makase're pilei pammatangang cocoka ri pammanakanga nasaba' tena na ngaseng wisatayya cocoki ri keluarga ampatangi anak ca'dia, baji'na riboyai pammantangang liburan ri sere pammantangang nia area anak anakna, nia' area to tuayya. Makarua, wajikki anne keluargayya riisengi ngaseng nangaiki kemae liburan punna ero' liburanga siagang pammanakang anajri berkesan. Makatallu,punna eriki lammoro'ki balinna cekki harga promoa nasaba' biasana liburan siagang pammanakang anjo ngerangi jai tau. Maka appa riutamkangi kebahagianna anak-anakka ribandingkan tau toayya. Makalima anne liburanga paanjariki momen anjari labbi akrabki siagang pammanakanga.


Yusuf, Teai Shalahudding Yusuf Al Ayyubi atoka antu tau barat ka issengi nikana Saladin, kah takkala biasa mi, mingka Yusuf antu battua ri barat negara Islam, Maroko siagang semenanjung Iberia. Pahlawan antu jai tau ta ngisseng ngi, Pahlawan Perang Salib todong mingka ri daerah barat. Yaaa antumi Yusuf bin Tasyfin battu ri dinasti Murabithun atoka Almoravid. Punna Saladin berhaselek na bakjik munduruk pasukan Salib ri Levant siagang Mesir, nahh anne Yusug bin Tasyfin berhaselek na tahan laju na pasukan salib ri Semenangjung Iberia. Punna Saladin na menangkangi Perang Hitting, anne Yusunf bin Tasyfin na kalahkangi Kastilia ri Perang Zallaqah. Yusug Saladin ri timuruk siagang Yusuf bin Tasyfin ri barat.


Canggih mentong mi hp ya jamang kamma-kamma ya anne. Anjomi ana' ca'di sanggeng na totoa tena kulle bella ri arenna Hp. Ka hp jamang kamma ya kulle mi akkarena jai media sosial ato hp ya ri pake assikola sikamma a'boya a'pilajarang ri Google ato ri pake anjama sikamma meeting ri aplikasi na Google meet ato aplikasi Zoom. Padahalna riolo hp kulle ji ri pake erok SMS ato telepong sa'ra ji. Anne kamma-kamma ya kulle tomma ki ri kanna video call, anjari a'telepong ki sanggeng na si cini tau ri agangia baku teleponga. Kulle tomma ki akkarena media sosial, upload foto ato a'pare status ri Facebook,Instagram ato a'pare video ri TikTok.


Bajik na ja nakke tau na punna erok ammaca bok harusuk niak anjo bok ri olong ku teai online kah iyapa na ku kulle issengi apa lalang na anjo bok ka punna niak fisik na ku maca. Anjo mi, nakke akhere na punna jai bok nampa akrappung ji ri rak bok ku. Sanggenna ammikiri ka kana anne nakke tenaja ku kecanduan bok atokah labbi labbi dudu ammolik bok? . Kah nakke taunna sanna penasaranku, ku cuba mi abboya ri internet ka eroka ngissengi sipak apa anne na ku ngai bolik bok. Mallakka, apa anne ku pareka ammali narrusuk bok siagang boliki ri rak bok ku antumi sala sekre na bantu sia sia ja atoka garring anne.


Pala'busu wattu siagang agang-aganga naliburan kullei napakassaki' passimbungangnna siagang anjari ampikki se're siagang agang-agang maraenga. Liburanga nyamangi punna singkamma ki ngaseng sibuntulu' ri otoa kullei mae ri pammantangang gammara'ka siagang tena na gampang ri gappa. Baji' tongi punna liburangi a'bangi ri pammatanggang baji'ka singkama ngasenga. Punna passulu jai doe' sikali-kali tena na appare menyesal. Nampa mae ri Kassi' siagang aganga kulllei santai ri tepi kolamka ammaca bokbok siagang nginung inungang segar. Punna liburanki siagang agangta, baji'na punna riissengi aktivitas dan budaya ri pammantangang ero' ri a'lampa. a'rayakan passangaia anne kulle napare' kalengta anjari tau makabaji' siagang tallasa'ka nia'ki ri pammantangang baji'ka.


Kabupaten Tuban ka anne julukanna "Bumi Wali" artina jai pamantangang wisata religina. Maraeng wisata religi, nia' tong objek wisata maraenga menarikki rikunjungi. Anne Kabupaten Tuban ampatangi bentang alam lengkap, nia' bukit sanggenna kassi'. Ri Tuban jai wisata kassi', wisata alam perbukitan, sangenna wisata religi nia' ngaseng rinni. Makase're, wisata Kassi' Boom anne objek wisata jai tau ngissengi ri Tuban nasaba' gampangi aksesna, fasilitasna rinjo lemgkap tongi. Makarua, Kassi' Kaluku Tuban ane rikenal tongi arenna Kassi' Kaluku nasaba' ri rampi'-rampi'na kassika jai tumbuh poko' kaluku. Makatallu Kassi' Camara anne ri rampi'na jai tumbuh pokok camara anjari daya beso'na wisatawanga. Maka appa, Pantai Sowan Tuban nia' ri Rusung Sowan. Fasilitasna rinni lengkapki siagang garisi' kassi'na anne tacamporo' kassi siagang batu karang.


Kulle na sareang kasia' ri kaleng ta manna sike'de jaki a'gio punna A'raga Bola Gym. salah se're na punna mempong ri rateang na bola gym ka. Mempo ri rateanna bola gym ka kulle maki usaha latih ki anjo otot-otot ka na kulle na jagai stabilina kalea. Mempo ri rateanna bola gym ka na butuhkan otot dongko' ka na battang na kulle na jaga seimbang na bola ya. Punna ri pantama bola gym ka ri a'raga ta baji' ki na bantuk postur kalea. Kasia' na bola gym ka poe ri a'raga ya kulle na salewangngang dongko' ta na tulang ri boko ta. Bola gym baji' dudui punna niak garring dongko' ta. Ka punna a'giok ki ri a'raga ya anjo bola gym ka na dukungi dongko' bagian rawa ya.


Ri indonesia tantumi nia tu appallu nganre biasa allo allona. Tau Indonesia injo pakanre kanre biasa. Nassami sampang anganre i injo tu Indonesia iyya nia kanre ri mejanna. Injo punna pallu tawwa kanre, kulle ammaki listrik ieareka gas lpg. Inne ribokoa biasa nipake puna appallu lompo, punna nia pakgaukang na loe kanre la ni pallu. Riolo, punna appallu kanre tawwa ammake pepe kayu nipallu rate ri koronga. Mingka, injo tu panritayya nabuntululi batena tawwa batena appalu kanre baji na tena na loe wattu na alle. Paling parallue tenaja na parallu nijagai mutunna. Jari kulle ki jama jama maraeng na ki pallu tommi.


A’letteki seng mange ri anak maka ruaya, kamma tonji kananna. Akjulu lekbaki tujua mintunna. Arnmoterekmi appikkirik. Niak ijanne kaeng bajik intallasak siagang satting. Anne lapong tau toa mange ammalli gumbang batu. Nicinikna ri anakna, nakanamo la kiapai antu uak? Nakanamo teako akkanakanai, gassingka nikana tau toa laua. Inakke teaia tau toa lau. Umbarang inakke tau toa lauak tena antu barang kubage ri kau ngaseng. Antekamma jainu ka tuju memangko kuanakkang, kubagei sangkamrna-kamrna sisa manganre. Jari sakbarakmi anakna. Battui mange ri ballakna naparenta naparenta baji’baji’mi gumbanna na narokok intallasak siagang satting. Apaji naccillak marni, nampami nabolik i rate ri ulu ballaka nasikkok ri pattokdok pammakkanga. Nampa nabisik-bisikiang anakna kaminang toaya, ka anak bungkona anciniki ammalli gumbang. Nakana ri anak kaminang toaya, ''oh anakku! Teako akkana-kanai, ikau tonji anne kupauang.


Batuu ngaseng anjo singkamma yaa jenisik na, ku kana nakke antu paling ekstrem toleran na antu mi tau anut ki fundamental Jainisme. Kulle kapang kah inti na battu ri ajaran na Jainisme adalah tena ni pakrisi makhluk hidup. Konsep toleransi na antu lekba mo ni isseng ni artikang labbi luarak pa poeng battu ri ajaran Jainisme. Iyaa anjo taua tena na kulle bawang toleran mae ri tau tau ri agama maraeng nga, iya ngaseng kulle todong toleran mae ri ngaseng makhluk hidup ka tena niak batasanna. Punna iyaa ngaseng anjari ekstrim ki na anut fundamental agama na, nahh niak sekre wattu sinampe iyaa ngaseng kulle na putuskan barak kulle tena na nganre selama lama na.


Nakke anjari tau anjama antu melalang buana ma ri tallu kawasan bussiness center Jakarta antu bede kawasan elit mae ri kaum eksekutif muda. Rasuna Said, Sudirman, nampa kamma kamma anne nakke anajam ri daerah Thamrin. Erok ka jelaskangi sikedde tekamma kehidupan tau anjama ri Sudirman – Thamrin battu ri perspektif gaji siagang gaya hidup na. Punna ni carita anne, anne opini berdasarkan pengalaman ku ji nakke pribadi. Jari kulle beda siagang tau lainga toh. Tergantung tong mi siagang sektor industri siagang perusahaan karyawan anjama. Nakke anjama ri sekre perusahaan asing ri daerah Thamrin. Anjari Head HR antu na punnai akses data tau anjama siagang relasi.


Nganre mi siagang roti anjari viral ri media sosial. Jai netizen ri sosial media naupload foto siagang vidio napacnikangi anganre mie siagang roti. Nia' sere postingan ri twitter upoload ki anne nagappami rua sabbu sagang tuju sambilan komenter siagang risukai tallumpulo dua ribu tiga ratus akun. Nakana panrita gizia, ngandre roti siagang mie passingkamaya tenaja nabahaya siagang karacungang rikullei napasaba'ki kamateanga. Mie siagang roti anne jai karbohidratna anjari kullei napasaba'kang kesehatanga turung punna anganre mie roti ritena jai aktivitasnya. Tau anganre mi siagang roti ri bari'basaka nampa mempo ji ri depanna layar'ka sialloang. Panganreang mie siagang roti anne ta'gentung kaparalluangna.


Sukkurukki nakimammuji mange rikaraeng allahu ta’ala nasaba’ nasareta , buku magassing, naki niak tarrapik ritampaka anne.Rianne alloa niak sekre pidato erok kupabattuangki mange rikatte ngaseng iamiantu “sambayang lima wattu”. Ikatte umma islamnga njo paralluki angngentengang sambayang nasabak anjo sambyanga benteng agamana islamnga. Jari ikatte umma islanga entengang laloi sambyangta nasabak anjo sambayanga angngerangki mange riaherak teai pakkalumanynyangnganga, teai ballak lompota, mingka sambayang siagang amalak battu ripanggaukang bajikta Anjo islanga niaki ilalang risambayang lima wattua, iamiantu isya, subuh, lohorok, asara, mangngaribi, Niak pole sekre pakalakbuanna anjo islamnga, iamiantu ingin salama’ ammalo ri ajaranna muhammadka.Battuanna katte, erokki salama battu ri pangngajaranna nabi kalompoanta Nabi Muahmmad SAW.


Wattuku liburuk sikola riolo nakke lampa mae Ubud. Anne daerah yaa niak ri Kabupaten Gianyar, Pulau Bali. Ubud tena na isseng bawang ri tau tau battua ri lalang negeri, mingka atu bule bule ka battu luarak naisseng ngaseng kana anne ubud tampak sanna bajikna. Tampak nomorok sekre ku lampai ri Ubud antu nikana Mandala Suci Wenara Wana ato jaia ni isseng kana Monkey Forest. Anne tampaka nikana rammang sakral kah sanna jaina daerek lalanganna anne rammanga. Darek darek rinne ni karamakkangi siagang ni jagai ri tau mantanga rinne. Main mainga siagang darek dare ka rinne. Nakke sarei kanre anro dareka make unti lekbaka ku balli. Tena ku kaluppai appoto poto todong.


Wirausaha anjo aspek penting na kullei na karenai peran vital ka lalang ekonomi a. Kullei na kurangi pengangguranga ri Indonesia ka na pare' niak lapangangang jama ya. Ka sektor swasta ri gioki para wirausaha anne anjari passumbang ekonomi lompo. Sikap na wirausaha ya sarringi erok na isseng na pare' wirausaha ya kullei na gappa inovasi beru ri lino na usaha ya. Anjomi punna tau wirausaha harus ki na niaki sipa' wirausaha ka mannai bisnis na kullei a'kembang baji'. Pabalu ri pasara' ka, toko campurang ri rampi' balla , sanggeng na pabalu kanre udu' langgananga anjo mi contoh wirausaha niaka ri sekitar ta.


Lalang kisah na ri surah Al-Kahfi anjo ri caritakangi niak 7 bura'ne tallasak ri jamang riolo a na tappa ki niak Tuhan Allah SWT selaing anjo karaeng na ri istana ya. Niak tommi se're kongkong amminawang siagang anjo 7 bura'ne ya cokko-cokko ri lalang na goa ya. Sanggeng na ratusang taung ri lalang na anjo goa ya kamma ngasengi tau tinro. Ka Allah SWT na lindungi anjo 7 bura'ne ya na kongkong na battu ri kejaran na pasukan na karaeng na ka larroi ri anjo ngaseng ka na tappa ki niak tuhan maraeng na sembah. Anjo mi ngaseng ri sabbu ki areng na anjo Ashabul Kahfi. Sanna ri teladani keimanan na sanggeng na kamma anne.


Tradisi akrobatik ri buntuluk ri jai budaya, siagang niak jai bukti bahwa awalak na tradisi na anjo kejadian ribuan taung laloa. Singkamma mi contoh, kesenian Minoa ri c 2000 BC na muat ki penggambaran aksi na akrobatk ri punggung na sapi jantan ka. Yunani siagang Romawi Kuno todong na praktek kan aktobarik. Ri Tiongkok, akrobat lekba mi anjari bagian na budaya pakarammula na Dinasti Han (206 SM – AD 220). Akrobat mi antu bagian battu ri festival panen na desa yaa. Wattu na masa Dinasti Tang, Akrobat na punnai singkamma ii perkembangan na singkamma aerobatik Eropa antu ni cinik silalang na Abad Pertengahan, siagang penampilan na silalang abad ke 7 sanggeng na abad ke 10 ni dominasi praktik ka anjo.


Manfaat na anjo todong olahraga yaa anne tantu mi ni parallu ri pasangan suami istri antu erok ka na tingkatkang ke intiman na lalang hubungan na. Yaa ni tingkatkangi kesehatan seksual antu mi salah sekre na manfaat olahraga antu tantu na kulle na hangatkan rumah tangga ta. Punna burakne na parek olahraga ternyata kulle na cegah disfungsi ereksi. Sementara mae ri baine, olahraga kulle na tingkatkang gairah seksual ka ri rate na ranjanga. Na palakbui umuruk ta tong. Tena ja sekre atokah rua riset anjo na buktikangi kana manfaat na olahraga anne kulle na palakbui umuruk ta. Nyata na, aktivitas fisik singkamma olahraga kulle na cegah kematian penyakit bahaya.


Berawalak battu ri burakne ku antu na lanjutkangi pendidikan advokat na, kah anjo punna masa pandemi kamma anne anjari pertemuan tatap muka ni batasi sekre ulang ping 3 ji, selebih na appilajarak ki via zoom. Nakke ku putuskangi ku pasang wifi ri ballak ku antu paket na paling lammorok ka ji (kulle aa ji ni pake 3-5 perangkat). Barak burakne ku lancarak ki pendidikan na. Nahh niak sekre allo, anjo anak na rampik ballak ku battu ri ballak ku (biasa na memang batuti mingka lampa ji cinik cinik jukuk ri kollang lalang ballak ku). Punna tena ku salah kelasak 3 SD kapang. Na cinik nia wifi tappasang ri rampik na kamarak ku.


Lalang agama Hindu ri Daerah Pulau Dewata Bali tau matea ri tunui ka ri tappa ki anjo peppe na wujud na battu ri Dewa Brahma. Anjari ngaseng na tau agama hindu ri Daerah Pulau Dewata Bali, tena ri kuburu ki, pasti ri tunui. Ka anjo ri tunui, ri tappa ki tongi na kulle anjo roh na tau matea kulle suci kembali ri battu ri Tuhan ka. Nampa punna le'ba mi upacara ngaben na ri Daerah Pulau Dewata Bali ya anjo abu na tau matea ri alle mi nampa ri siara mi ri laut ka biasa na. Nampa di doakangi poe ri prosesi upacara adat na.


Aklange-lange gampang tonji nigaukang. Riolo wattungta cakdi, punna niak ko’langta ri kamarak jekneka bisa ni boneimi antu jai-jai jeknek nampa naungki lalang aklange-lange kamma ri ko’lang lompoa. Sayangna jai dudu jeknek tappelak-pelak kamase punna ri ballaki aklange-lange. Kinne jaimi hotelek atau ko’lang memang paruntukanna nipake aklange-lange kamma ko’lang niaka ri sasayya, Bissappu. Punna allo aha’ki jai mamo tau dende naerang anakna mange aklange-lange. Bajiki memang ka sisaklakji ko’lang untuk tau lompoa siagang ko’lang untuk anak-anaka. Manna mamo akbayarakki punna erokki antamak, mingka jaj tonji tau aklampa ka tenaja sikura nibayarak towwa, rua sa’buji kapang sitau, anu lammorokji. Biasa tau toayya punna naurangi anakna aklange-lange, ngerang tommi ia kanre-kanreang.


Bulu tangkis antu na ajarak ka todong sosialisasi, tena na ku bayangkangi bagi ku nakke kulle ka baku isseng siagan tau baru siagang salah sekre battu ri iyaa antu anjari agang dakke ku ri luarak lingkungan na sikola ku. Pinak sanging baku gappa ku, makin dakke mi hubungan pertemanan ta, jai hal antu iyaa na ajarak mae ri nakke tentang bulu tangkis kah iyaa labbi riolo na minawangi anjo klub ka. Katte todong biasa ki sanging battui ballak ta masing masing erok karena siaagang, nganre siagang, atokah mae jaki cinik cinik telepisi ri ballak ku. Sayang na iyaa harusuki mae lette ri kediri kah eroki na lanjut kan cita cita na anjari atlet bulu tangkis.


Salain Pantai Losari anne, niak pole tampak wisata arengna Pantai Galesong. Pantai anne attampak ri dusun Sampulungan Desa Sampulungan Kecamatan Galesong Utara Kabupaten Takalar. Anne pantai biasa ni kenal siagang areng Pantai Galesong takalar, sabak lokasina memang niaki ri takalar.
Pantai Wisata Galeng akkulle nikana tampak cocok untuk destinasi keluarga. Sabak salain pantai niak loe wahana cocok ni coba anjoeng. Siagang tena na para tau dewasa, mingka niak loe wahana cocok untuk anak-anak. Loe tau hobi allakbusi masa liburanna mae ri wisata memancing. Untuk katte niaka hobi mincing, mungkin bajiki ni coba sensasi ammancing ri tangngana tamparang Galesong Takalar anne. Teaki mallakki sabak niak penyewaan kappalak na sadiakan durasina 2 jam siagang biayanya 300 sakbu.


Pammaja panyanggarak tenayya niak lapisan anti dakki na nikana tongi anjari lalang lain gae pallu anjo labi bajika. Sabakna tena niak coating na, Katte tenamo ni parallu mallak sinampe niak lapisanna loklosok nampa anjari tena ni sakring na di kanrei anjo loklosokna. Anne alat pallu aa poeng biasa tahang jorikan. Manna mamo kamma anjo, bajikna ni bissai mi poeng ammake spons pabissa panne anjo halusuka bahanna punna erokki tahan sallo pammaja ta. Contohna alat pallu non-coated anjo bajika battu ri kagassinganta, anjo mi poeng cast iron, carbon steel, stainless steel, siagang keramik. Sabak tena niak lapisan anti dakki na, parallu sikedde kacocokan punna errokki pallu pallu ta tena na dakki ri pammaja ka.


Niak na tau ato ka penokohan antu ri lalang na niak perwakilan hal hal antu anjari dakke siagang masyarakat ka kamae anjo foklore anne hadir ki. Katte tena kulle ni ajarak kana sekre nilai kabajikan apalagi mae ri anak anaka anne hal hal ka bella battu ri jangkauan na. Anne hal ka sifat na amoral atokah kepatuhan na mae ri umuruk na anak anak kamae anne foklore kulle ni paissengan, tena na terlalu ni permasalahkangi kah anjo hal ka kulle ni jawab seiring na lalang na wattu siagang pahang na individu kulle ak kembang. Lalang na ni ajaraki pranata siagang norma, sekre anak kulle labbi na paham antu konsep foklore antu na punnai masyarakat ka.


Sistem transaksi online mengalami kemajuan yang cukup signifikan ri taung 2005. Bisnis online mulai ampakacinikang geliatna, dengan munculna loe marketplace siagang online shop yang menawarkan sistem yang lebih aman siagang gammpang nigunakan. Sementara pertumbuhan media sosial ri masa anjo poeng amminawang membantu perkembangan bisnis online. Sala sekrena melalui iklan-iklan promosi yang na pasadia oleh media sosial, singkamma ri instagram siagang Fb. Semenjak riwattua pertumbuhan bisnis online ri Indonesia semakin masif siagang beragam.
Sementara anjo, masa pandemi bahkan tena anjari hambatan mae ri pertumbuhan perdagangan online iareka ecommerce. Terbukti, salama 2020-2021, laju pertumbuhan masih cukup tinggi. Sala sekre faktoe pendukungna iamiantu digitalisasi sistem pembayaran yang mendorong pesatna transaksi ekonomi digital melalui e-commerce ri tangnga pandemi Covid-19.


Janya nikana singkamma upacara Baptisme mingka ri tau anut agama Hindu, khusus na ri burakne. Biasa na acara anne ni lakukan punna niak sekre ananak burakne lekba mo ni anggap na punnai budi pekerti nampa mengerti soal dharma, biasa na ri umuruk na sekitar 8 – 10 taung. Mingka kah niak sekre siagang maraeng hal, jai keluarga na tena na gaukangi. Sebelum na ak bunting, anjo burakne harusuk mi na lakukan anne upacara yaa antu kamae anjo pendeta yaa kulle na sare Janeyo atokah bannang kebo antu harusuk ka ni bolik seumur hidup na. Bagi na anjo burakne tena pa na gauk kangi, pasti niak sinampe anne acara yaa sebelum na allo akbuntingan na.


Pala'busu wattu siagang aganga ri liburan kullei singkamma nalakukan kegiatan menyenangkan anjari pengalaman berkesan. Nia' pirangna manfaatna liburan siagang aganga antu. Makase're, liburan siagang aganga kullei nagappa suasana beru nasaba pikiranga anjari tenang siagang ringangi kullei ampoterangi semangatka jalani allo alloa siagang a'bagi angai siagang duka ri aganga. Makarua, liburan siagang aganga kullei nakenali siagang napahami karakterna agangna. Biasana punna liburan siagang aganga parallui a'bicara singkamma. Biasana nia' inji tena ri isseng ri agangta kullei riisseng pas liburan. Makatallu, kullei nabage pengalaman tallasa'ka nasaba' biasana jarangmi taua singappa anjari punna liburangi ngaseng kullei rilanggere pengalmanna agangta ri luar. Makappa, kullei naparakka solidaritas siagang kompaka.


Tantukang mentong mi areng produk ka punna erok ri balukang ri online. Punna le'ba mi ri tantukang areng produk ta ato areng toko na gampangmi paballi a na isseng anjo produk ta. Kulle tongi ri pilih tampa' jualan ta ri online ka yang cocok ka ri pasarkan anjo produk ka sikamma Facebook ato TikTok. Mulai mentongmi pilajari kabijakan na na sistem marketplace na tampa' jualan online ta. Sanggeng na kulle baji' balukang ta nampa kulle anjari lompo bisnis ka ri balukang online ta. Kulle ki anggappa untung jai punna rajin ki live ri tampa' balukang ta. Sikamma facebook na TikTok.


Niak beru-beru anne kukanre bakwang nampa tena kulle kukalluppai sanggenna kinne, nasabak sanna’ karringna kasiak bakwanna, nitamba pole ladana bajiki passena, na’sakbuki lada pelakor. Anjo paparek bakwanga anu sallomo akbaluk ri Pantai Seruni, sanging kulaloiji dende mingka nampangku napasengka agangku. Ternyata towwa mantulki. Bakwanga nakua taua gangang nisanggarak, cocok tommi iyya ka wortelji siagang kol, sawi nicampuruk lalang ri baskonga, nisare tarigu siagang jeknek niaduk sanggenna kantala’. Pila’ tipisiki batena anynyangrak, pila’ karriki kasiakna. Ladana iyya lada eja cakdi siagang lasuna kebo’ nacobek, nasareangmi cekla siagang penyedap na jeknek sikekdek. Loe dudu poeng ladana nacobek ka sanna passena mingka nyamangi. Erok tarrusuki kanrei tena kulle nipammari.


Ri kantoro' ri rampi' ato dallekang na ruanganga kullei na pare' tena anjari kale-kale ki anjama. Anjomi kulle na pare' rampi' ki siagang agang-agang jamanga ri kantoro' ka. Teai ji anjo poe, niak unsur na pare' rampi' ki siagang ngaseng agang kantoro' ta anjari solid na kulle baji' jama-jamang ta siagang na kulle ri gappa target ri kantoro' ka. Tena pa poe punna niak moment nganre ta siagang ri jam istrhat ka, kulleki makkala siagang ngaseng anjari kulle lan'nya' kasia' bosanga ri kalen ta. Anjomi keuntungan punna anjama ki ri kantoro' ri banding ri balla anjama. Anjari kulle jai agang bisnis ta ri kamae-mae.


Ekstrakulikuker ri sikola ya jai kulle na pasulu minat na bakat siswayya. Sikamma Paskibra, Pramuka, Basket na jai lainna poe. Utama na ri bidang a'raga limang niak anjo Basket. Tena ji na kulle ri pasulu hoby, minat na bakat siswayya ji, kulle poe anjari pa'binayyan prestasi ri bidang non akademik ri a'raga. Ekstrakulikuler Basket poe tampa' ja erok a'pare prestasi non akademik, na kulle poe na panjari tinggi kalea na baji'ki poe psikis ka. Basket kulle tongi na jai'i karenanna basket ta na panjari salewangang kale ta. Basket poe anjari ekstrakulikuler terkenal ri sikola ya ka punna jago ki akkarena Basket jai tau ngai accini ki na kulle ki anjari tau terkenal ri sikola ya.


Niak se're karenayang ku ngai battu riolo sanggeng na kamma-kamma anne niak inji ri hp ku anjo karena ya, arenna Ludo. Ludo kullei ri karenai online, anjo massu na kulleki akkarena siagang agang ri online ka, anjari tena ri karenai ma. Ku karenai anjo karena Ludo ya battu ku ji ri sikola SMK ku sanggeng na kamma-kamma anne niak mi bura'ne na ana' ku. Ka Sanna ku ngai na mentong akkarena Ludo. Kulle ku karenai siagang jai tau sikamma andikku ato agangku. Ludo kulle ri karenai manual ato tena ji na pake kuota. Kulle tongi ri karenai online, massuna anjo online kulle ki akkarena siagang tau asing ri online ka.


Singkat carita, Kelvin kemudkan ni palette mae ri sektor ganda putra siagang ni latih oleh Sigit Budiarto ia sempat appasangang siagang sikuntung pebulu tangkis maraengang singkamma Lukhi Apri Nugroho, Wahyu Nayaka, sanggengna Alfian Eko, Kevin Sanjaya akhirna assigappa pasangan paling cocok wattuna ni pasangkang siagang Marcus Fernaldi Gideon.
Pelatih ganda putra Indonesia, Herry Iman Pierngadi, mulai na pasangkan Kevin siagang Marcus ri taung 2015. Pasangang Kevin Sanjaya Sukamuljo/Marcus Fernaldi Gideon kemudian anjari ganda putra paling fenomenal lalang ri ajang prestasi bergengsi. Sikuntung gallarak bergengsi lekabak na gappa Kevin siagang Marcus iamiantu Juara All Englang 2017 siagang 2018, ia poeng meraih medali bulaeng Asian Games 2018.


Kopi Dalgona anjo kopi viral ri Indonesia wattu na jaman Covid subangngi. Kopi dalgona battu ri Kota Rajasthan, India. Anjo kota Rajasthan memang terkenalki kota na a’pare kopi ri goccang na krim kopi. Anne minuman ka viral ri sosial media na pakamma aktor arenna Jung II woo mange ri balla kanre ri Makau. Ri Makau ri sareangi minuman yang na u’rangi’ golla-golla ri korea arenna “Golla-golla Dalgona”. Anjo minuman niak tong ri acara TV na Korea Selatan arenna “Starts Top Recipe at Fun-Staurant”. Anjo Kopi Dalgona minuman ri pare’ battu kopi instan ri campuru golla na je’ne bambang kulle poe ri sareang topi coklat.


Niisengji ngurai seafood parallui nibolik ri tampak dinginga kamma kulkas? Nasabak tena liba botto’ na kulle tongi attahang nibolik. Mikroba atau patogen la libai attimbo ri suhu 5 derajat sanggenna 60 derajat celcius. Njari, usahakangi seafoodka tena natabai anjo suhua, apalagi punna salloi nitaba. Anne carana akbolik cumi sollanna tena naliba botto’. Tangkasi rong cumika siagang jeknek tangkasak, pelaki ulunna anjo kammayya pelastik, parallu nipastikang kua tappela’ ngasengmi tintana, boliki cumi ri tampak tattongkoka nampa pantamakmi ri kulkas. Teaki kaluppai atoroki suhuna siagang bajik punna nikanre memangmi cumi lekbaka niballi paling sallo anjo 2 allo lekbakna niballi. Teaki sallo dudu boliki cumia manna mamo lalang kulkasji, ka punna salloi, maraeng tonji kasiakna.


Tempe kullei nikua anjari salah sekre kanreang khasna Indonesia. Kandunganna bajiki nampa ballinna lammorokji. Mingka kamma-kammayya anne, tempe tenamo anjari kanreangna tau ammantanga ri biring-biring atau kampong. Manna mamo jaimi kanreang instan libayya anjari, mingka anjo ngaseng taua lakbi nangai ji tempea, anjari kijai kanreang tradisional Indonesia. Sanna’ jaina kandungang protein nabatina lalang tempea. Ri Jakartamo iyya niak sekre tampak kanre sanging tempe konjo ri menuna. Nasabak kandungang gizina tinggi dudu siagang alamiah. Injomi ngurana anne tempea pakaramulami antamak ri pasarak internasional. Tempe anjarimi kanreang lokal mingka menggobal mi ri tangngana kanreang iareka nyamang ri lilayyaji bawang mingka tala bajiki untuk kesehatanta.


Ikatte para parangta Muslim, sanna parallu na ki issengi anjo kanre kanrea eroka ni kanre, barang baranga eroka ni pake halalak ji kah tena kah. Nasabak kamma kamma anne jai inji ni cini pabaluk pabaluk tena na pacinikkangki informasi cukkuk anjo ni kana sertifikasi halalak atokah merek halalak. Padahal anjo pasarakna tau muslim iya mi anjo pasarak sanna relatif homogen sabak niak prinsip prinsip siagang nilai nilai tertentu na sikkok ngaseng konsumen muslim sikamma kamma. Ni cinik tong jai kurang kurangna kaissenganna masyarakat taua ngaseng iya injo nikana hubunganna konsep halal kamma tong mi akngukrangi nikana produk halalak siagang sertifikasi halalak ilalang kaerokkang ammalli. Iya mi anjo halalak nakana Qardhawi biseang anjo ngaseng kulleyya ni parek, syariatnya pattojengngi anjo taua anjamai tena na ni sare sanksi battu Karaeng Allah Subhanahu Wataa’la.


Anne nikana “ulasan” kullei kapang na bantu tau tenapa na battu siagang anjo poeng battua lampa ri injo ballak kanre, restoran, warung, dsb anjo ni tulisik ka “ulasan”. Battu anjo “ulasan” nga, paraikatte ammacai lekbak maki ni sakring lampa siagang anrasai anjo ni bacayya “ulasan”. Niak sikedde tips parek “ulasan” kanre kanreang anjo bajika. Nomorok sekre kitulisik ki apa niiseng nga , kodi bajikna anjo tempaka punna kulle sejujur jujurna ki. Punna kamma anjo, tau ammacai sinampe nacubai kale kalengna tojeng ji kah anjo sumpaeng na bacayya. Punna tojengngi gappaki arenna “kepercayaan” battu ri tau lekbaka bacai. Nomorok rua, tena kulle punna tena ni cobai anjo rong eroka ni sare “ulasan” sabakna punna tena ni cobai nampa nulisikki “ulasan” sikamma ji anjo nikana balle balle ki ri taua.


Apel iami antu sala sekrena buah na ngai mae ri masyarakat si kuntung lino. Kasiakna tanning na segar anjari alasang na anne buahyya anjari istimewa. Buah apel kacinikangna assingkamma bentuk oval Iareka bulat mingka tena na sempurna. Anne buahyya rupa rupa warnana singkamma warna ijo. Ijo ka eja-ejang, eja toa, eja muda. Bukkulenna buah apel tipisi siagang akcilla. Untuk apel mudayya inja, bukkulenna kacinikang kasarak siagang pori-porina lompo nyata na cinik matang ta.
Dageng na buah apel warna na kebo, biasa niak ka didiang anngandung loe jeknek lalang kondisi segar. Dageng buah anjo  kacinikang solid siagang terasak mingka punna ni kokko akkasiak ranyah lalang ri babata


Tau toata punna ammoterangmi, kulle kijaki pala’ doangi sollanna guppai pahala. Maraenganna anjo, punna pasulukki sakka’, angngajiki, otomatisji anjo guppa tongi pahala tau toata, nasabak anjomi nikua amalak jariyah battu ri anak sholeh. Tena kulle niguppa anne amalaka punna tania anakta pala’ doangki. Anjomi barakka’na niak anakta, paralluna niajarak bajik-bajik anjo anaka battu ri cakdi memangji. Nakuai pak ustaz, sekre kupalak ri katte tau toayya ngaseng, punna appilajaraki ngaji anakta, parallu kitte ajaraki surah Al Fatihah, anjomo bawang. Teaki pabe’bengangi tau maraeng ajaraki apelek Al Fatihah sollanna punna nabacai anakta guppa tongki amalak battu ri bacaanna. Kiu’rangi bajik-bajik anne salla’ punna niak anakta sollanna kullei anjari anak sholeh siagang sholeha.


Kalassukangna Nabi Ishaq iareka barakka’na Karaengata’ala mange ri manggena siagang ammakna iareka Nabi Ibrahim surang Siti Sarah. Wattunna anjo umurukna anne ruayya sanna’ dudumo toana. Nabi Ishaq timboi anjari buru’ne sanna’ka bajik akhlakna siagang bajik dudu sipa’na. Anne nasabak Nabi Ibrahim naajarkangi suhuf mange ri anakna. Siti Sarah, ammakna napaisseng tongi anakna surang agama na tauhid ri Nabi Ishaq battu cakdi kija memangi. Apa niajaraki anne Nabi Ibrahim siagang Siri Sarah kulle jaki pinawangi nampa niajarak anak cakdita njari sallang InsyaAllah kulle tongi bajik sipa’na kamma Nabi Ishaq. Bainenna Nabi Ishaq sanna’mo toana nampa tena kulle teanang. Mingka Karaengata’ala nasarengi hadiah rua anak kambarak.


Antama ku SMK antama mi jai ri kana Hp cara'de. Manna hp android sikamma Samsung niak tommi BBM na. Jai tommi merek hp android sikamma Oppo, Xiaomi, Vivo, Realme na jai poe lainna. Riolo wattuku SD na SMP Hp ya anjo jai niak merek sikamma Mito, Cross, Nokia na Samsung ji. Anjo poe tena na kulle jai fungsi na. Kulle mi ri pare' akkarena media sosial sikamma Instagram, Facebook, Twitter, TikTok sanggeng na YouTube. Padahalna riolo hp kulle ji ri pake erok SMS ato telepong sa'ra ji. Anne kamma-kamma ya kulle tomma ki ri kanna video call, anjari a'telepong ki sanggeng na si cini tau ri agangia baku teleponga.


Nakke sanna ku u'rangi tena ki kulle maluk ka barang punya na tau maraeanga. Sanna na benci na Allah SWT. Anjo mi nakke na ajara ma ammak na manggeku battu ku ri ca'di. Anjo mi sanggeng ku lompo tea ja alle barang na tau maraenga, mending tena ku niak apa-apa ku battu ku anjari palukka. Jai todong ri luara tau na ngai malukka, tena pi na issengi ganjaran na ri akhirat poe nanti. Kulle ri potong limang ta ka ri allei barang na tau maraenga. Anjo mi tea ki malukka apa-apa punna teai punya ta erok ri alle. Ka terasa ka hukuman na battu ri Karaeng Allah Taala ri akhirat ka mungko.


Running Track favorit ku antu mi ri Kampus na UI. Nakke biasa na putarak putaraka ri seluruh na fakultas kulle kapang 2 kali, pokok na battu ri Fpsi, mutarak ka mae ri boko na FT, sanggeng na ri FMIPA, nampa mae maka ri Stasiun Pondok Cina, nampa mutarak ma sede kamma anjo narrusuk sanggeng na ping rua. Sekre putaran antu kulle niak 4 – 5 km, jari sikali ka lari nakke biasa na tembus 9 – 11 km. Kebetulan ballak ku paling dakke mae ri UI jari punna olahraga ka mae ma rinjo hehe. Allo sabtu – minggu baribbasak biasa na sannak rame na. Nakke paling ku ngai olahraga lari kah paling gampang, tena na make modalak doek jai singkamma punna mae ri gym atoka malli peralatan olahraga kaleng kaleng ta.


Yoga kullei na tambah seimbang na kalea. Kullei poe jai kasia'na ri kalea anjo kullei na pare' anjari sannang nyawa ya, na kurangi stress ta na depresia. Tena ji na susah gerakan na ri gaukang, ka Yoga ri gaukang kulle ji ri balla ri ratean na matras ka. Yoga anjo a'raga jai tau karenai ka gampang ji ri gaukang ri balla ka gampang ji ri gaukang kulle tonji ri cini ri hp a.  Niak siapa gerakan gampang na ri gaukang anjo cat pose, cobra pose na child pose. Kulle ki accini ki gerakan na ri youtube nampa gaukang mi ri balla.


Daerah ri Indonesia niak masing-masing tarian tradisional na anjari ciri khas. Seni tari tradisional anjari kalumannyang na budaya na ri Indonesia. Anjomi poe Budaya na kulle na beso' pariwisata ri Indonesia. Ri Sulawesi Selatan niak salah se're tarian arenna Tari Paduppa. Tari Paduppa anjo salah se're tarian lokal na Bugis-Mangkasara. Tari paduppa anjo tarian seringi ri panjari tari punna ri sambu' ki tamua. Biasana ri arengi poe tarian selamat battu ri suku Bugis. Tari Paduppa ri erangi ri siagang pattari baine. Niak gerakanna mattabur berasa' makna na tanda ri hormati na tamua kulle poe tappaki anjari penolak bala ato gangguanna roh alusu' ka.


Ceramah terakhir ka ku langngere anjo rajeng ki assadakkah. Ka anjo sadakkah ta kulle jai na bantu tau juja ya ri tallasak na. Manna mamo sike'de ri sadakkai yang penting na ikhlas jaki sareangi. Apa poe wajib ki pasulu sadakkah ta sikamma a'bayara zakat. Kulle ki dosa punna tena ri bayara ki. Sadakkah ya poe jai pahala kulle ri gappa, anjari pahala jariyah tommi punna mate ki punna sadakkah ki sikamma ri masigi ato tau juja sikamma tau kukanga. Teai ki malla pasulu sadakkah, ka Allah SWT na janjikangi barang nai na ngai sadakkah, pasti na pajai poe rejeki ta Allah SWT. Tena ri juja tallasak ta.


Tena tau ta ngiseng injo untia. Nia tau allo allona nganre unti. Inne rappo kaminang empo ni guppa na ni ruppai. niki ri gakde lompoa na ri gakde gakde cakdi ri biring anrunganga. Inne rappo pole kulle jari loe olahan na nibuntuli ri sikamma tampa nimange iyya. Maraeng na injo inne mi rappo sanna loe na kabajikang iareka kesehatan untuk kalea. Tena na tommo pole na jari pantangan ri tu garringa. Inne rappoa pole libai timbona, empoi lamunganna dan tena na okala parakainna, ia mi injo na tena ja na lekba tawwa kakurangan unti. Sampang eroki, tulinaji tassadia, na sanna gampangna ni boya.


Yus niakmi kapang tallu taung mantang ri Kalimantan ka konjoi anjama. Punna la lappasaki taua, ngallei cuti nampa motereki, kammai lappasak taung annea. Nampai issedek moterek ri kamponga. Natalipommi urangna, Kiki erok sibuntuluk ka la caritai. Sibuntulukmi jeka ruayya ri Mall Panakkukang, erok mange cidong ri toko roti nikuayya J.Co. Mingka nakanai Yus tea mako konjo ka manna ri Kalimantan niakji kammayya anjo, coto mo deh nikanre, ruang taungma tala nganre coto. Njari assulukmi anne ruayya mange ri Jl. Gagak nganre coto. Memang iyya jai mj nibalukang pantarak, mingka tena mentodo’ singkamma kasiakna siagang anne nibalukanga ri Mangkasarak ka memang kanreang khas na.


Wattunna mange ri tanjung bunga ii Jabal erok akboya bunga-bunga ka la nalamungi ri ballakna, niak sekre masigi’ nalaloi. Arenna iareka Masigi’ Cheng Ho. Anne masigika uniki nasabak kammai bangunang Tionghoa, nipanjari tampak wisata religi wattunna bulang suci rumallang. Bentukna anne masigika kammai kelenteng, jai battu tau ciniki. Jabal nasabak eroki sambayang sengkai ri anne masigika, awalna la sinampeji nasabak la manger ammilei bunga-bunga, mingka wattunna nacinik anne masigika, mempo-mempo issedek sambil nacinik-ciniki masigika bajik-bajik. Arengna masigika Muhammad Cheng Ho nialle sollanna ciri khas Tionghoana tena na lannya. Maraenganna anjo, Cheng Ho iareka panglima battu ri negara China lekbakka mange akdakwah ri butta Mangkasarak.


Mesin sassa jai kelebihan na sikamma hemat listrikki, hemat je'ne ki, hemat sabungi na hemat tenagai ri pake a'sassa ri balla. Cara jamanna anjo mesin sassayya, cara se're na ri tindis ki tombol operasi punna erokki sassai riolo. Aturu' mi erok siapa menit ri sassa, sikamma 10 menit, 15 menit ato 20 menit. Le'ba ri aturu', na je'ne na jai mi antama ri mesin sassa na, pantama mi poe sabun na siagang pengharung bajua ri tampa' na ri mesin sassa ya. Nampa tindis mi tombol on na. Le'ba na ta' sassa bajua, je'ne na la'busu tommi antama mi je'ne beru na erok a'bilasa. Le'ba na a'bilasa na pakalotoro' mi bajua anjo mesin sassaya. Le' ba kalotoro, kullemi ri pasulu nampa ri panging sike'de sanggeng na kalotoro tojeng.


Anne kelong kelong nga ni kana kelong kelongan sannak ku ngai na silalang na anne wattua, battu mae ri kabupaten Lahat, Sumatra Selatan (awalak na nakke ku kana battu ji ri pagaralam kah riolo anne kota yaa antama ri wilayah Lahat). Bahasa na pakea poeng ammake bahasa Lahat. Manna mamo kamma anjo, anne kelong kelonga lekba mi tak sebar luarak kulle ni kelong ngan ri jai kalangan ri saluruh na penjuru Sumatera Selatan, termasuk mi Palembang, siagang anjari ikon kelong kelong daerah antu sannak ka populer na ri kalangan masyarakat. Punna lampa ki mae ri Palembang, apalagi punna ni kunjungi wisata khas Lahat siagang Pagaralam.


Tea ki balukkangi buah ta kajjalak dudu, punna harga ni balukkanga talliwa liwa kajjalak na ni bandingkan siagang pesaing atokah siagang daya balli na pelanggang ta, tantu mi buah antu ni balukkanga kulle sessai laku. Labbi bajik untung ta caddi mingka putarak doek na barang na lancarak ji. Ki pasangi tong papan harga, anne menurut ku nakka pentingi kah ni isseng na harga na baranga eroka ni balli, pelanggan ta kulle labbi berani siagang yakin battu ri tampak ta. Jai pelanggan antu masalah antama mae tampak ta kah mallak ki harga sinampe kulle kajjalak. Ki parek tongi kios jus atokah es. Nahh anne kulle anjari sampingan todong.


Kopi iareka salah sekre inungang nangaia iya ngaseng taua. Manna mamo kinne jaimi kafe atau warkop pasadia iya ngaseng jenisna kopia, mingka kulle jaki coba parek warkop, modalakna punna luaraki dallekang ballakta siagang pakakkasak paparek kopi. Mingka parallu kiu’rangi kua tena tong sambarang batena apparek kopi taua, paralluki appilajarak sikekdek sollanna bajiki kasiakna anjo kopi la kibalukanga. Apalagi allo-allona punna bari’basak sanna’ jaina tau erok nginung kopi, punna kipabajiki kasiakna anjo kopita, manna bellai tampak balu’-balukangta, battu ji anjo taua ammalli. Anjo ji paling parallu, kasiakna kopita, teaki passingkammai siagang kasiakna kopi ri tampak maraenga, boyaki ciri khas sollanna maraengi kasiakna.


Ide usaha ri balla ka lainna anjo usaha laundry kiloanga. Ri masa kamma anne jai mi tau tea susa a'bisa baju na ri balla apa poe punna tena mesin sassa na, anjari mange na bissa baju na ri jasa laundry kiloanga ji. Ka tena mi na pela-pela wattu na assassa ri balla, baji' tommi jari na punna ri sassai ri laundry kiloanga sisa ri pake mami bajua. Niak poe usaha bissa motooro' ri balla. Anjo ide bisnis ri balla ka jai tau cini ki sikamma jasa bissa motoro'. Ka tena ja ri pake modala lompo punna a'pare ki usaha jasa bissa motoro' ri balla. Ka anjo Usaha jasa bissa motoro' ka jenis usaha kulle ki na janjikan untung lompo poe.


Punna tau Muslim tena na a'bayara inrang, kullei anjari dosa sanggeng na tau na mate. Anne mi pappilajarang penting na isseng umat Muslim ka, ka niak dampak na sanggeng na ri Akhirat poe. Jai Ulama' na kana punna tena pi na lunasi' inrang na tena kulle antama ri Surga. Niak poe akkana Pahala na tau ang'nginranga kulle na alle tau panginrangi. Anjomi nakke punna niak inrang ku manna susah ja harus mentongi ku lunasi’. Ka niak dampak na sanggeng na ri Akhirat poe. Jai Ulama' na kana punna tena pi na lunasi' inrang na tena kulle antama ri Surga mungko lusa.


Pakkarenang zama riolo tena na ini beta menarik iamiantu bola bekkelek. Karenang anne terdiri battu ti sekre bola bekkelek siagang ukuranna lompo iareka cakdi siagang annang biji batu bekkelek. Carana ni karenang iamiantu dengan cara ni susun annanv biji batu bekkelek sumpaeng lalang posisi ammenteng. Kemudian ni pantulkan bola bekkelek ri lantai. Sebelum bola bekkelek antabah tehelek moterek, maka anjo anak haruski na alle sekre biji bekkele untuk na bolik ri limangna. Anne ni lakukan secara berulang-ulang sanggengna iangasengna biji bekkelek tak alle. Punna niak sala sekre biji bekkelek tena na tak-alle iareka attangtang battu ri limangna maka permainanna harus ni ulang moterek mae ri awal.
Punna bola bekkelek memantul lakbi ri pinruang, maka anak sementara akkarenayya ni anggap nibeta. Karenang bola bekkelek anne cukup niak tantanganna siagang na latih katangkasan untuk anak-anak. Biasana anne permainan na karenai anak-anak baine, mingka niak pole anak burakne amminawang akkarena anne permaianan.


Nakke paling ku ngai cinik cinik anjo street walking ri Jepang, bajik ri Tokyo atokah daerah anjo pedesaan na. Apalagi punna suasana na bosi bosi. Nakke kulle ku sakring ambience perkotaan nga anjo na laloi aa tau parek ka anjo video aa. Apalgi punna iyaa sanggeng na antama mae ri gang gang pemukiman penduduk na. Selain na ni sakting ambience ASMR video aa anjo kulle nakke todong setidak na sikedde ku isseng tentang kehidupan na anjo warga biasa ya rinjo ni cinik battu ri bantuk ballak na, bantuk na lalang na, signae na siagang keadaan na lingkungan na punna beruntung kulle ni langngerek accarita anjo taua todong.


Menteri Sri Mulyani naceritakan pengalamanna annontongi film " Raden Saleh" minggu lalu. Annontong rua sitangga jam tena narasa bosang. Nakana anne menteria anne filmka menarikki nasaba' jai belok-belokna. Anne filmna nacaritakangi upayaya allukka lukisan karya Rasen Saleh tentang pajakkallang Pangeran Diponegoro. Carita filmka anne menarikki siagang jai kejutanna. Niappare anne filmka kulle ta'beso annontong film anne nasaba' objek riapanjari caritana anjo lukisan Raden Saleh. Lukisanga anjo rassi kacinikang ri Istana Negara. Anne Lukisan Raden Saleh salah se'rena aset negarayya siagang nilai sejarahna anne tinggiki siagang jai pesan bermakna siagang ammutu. Anne menteria sannang tongi nasaba' aset negarayya kullei anjari sumber appare'kang film menarikka siagang berkualitas.


Ri agama Hindu anjo khusus na ri Pulau Dewata Bali niak upacara Ngaben. Anjo upacara Ngaben ri gaukangi ri tau matea mi. Anjo tau matea ri tunui ri rateang na peppe ka, ka ri tappa ki anjo peppe na lalang upacara Ngaben ka battu ri dewa Brahma. Ri tunui anjo mayat na tau Hindu a ri Pulau Bali ri tappa ki kulle na panjari suci roh na tau mates na na baji' kembali ri Tuhan Yang Maha Esa ya. Le'ba na ri tunu, anjo abu mayat na ri pakkumpulu ki nampa ri panaung ri laut ka abu na. Tau Hindu ri Pulau Bali ya anne hampir ngaseng na punna matei ri parekangi upacara Ngaben.


Ri Damsyik, Saulus akhere na pakarammula na warta kan firman Tuhan, mingka Saulus akhere na kabur ki ni bantu ri kaum kristen ri rinjo sabak anjo tua Yahudi eroki na buno Saulus. Iyaa ammoterek mae ti Yerussalem nampa ri rinjo mi ni tolak inji ri kaum keristen nasabak trauma ii kah riolo ni persekusi. Untung na niak tau kristen areng na Barnabas antu na tarima ii Saulus. Lekba anjo, Saulus siagang Barnabas anne na parek ak jappa ngan mae misionaris ping sekre erok na warta kan kabarak sannang mae ri umat non Yahudi. Anjo sipakrua mae ri Antiokhia, Siprus, siagang daerah daerah lainga. Saulus ri wattu na lalangan na mae rinjo na sambei mi areng na anjari Paulus.


William Wirjaatmadja Wongso lebih naisseng taua nikana William Wongso iya mintu nikana tau ang ngisseng = ngi kanrejawa tojeng tojeng na. Lahiri ri Kota Malang ni isseng ri tau lalang siagang luarak negri. Tau biasayya naiissengi malo acara telipisi pellu palluang ataukah kanre kanreang. Anne taua tena na Cuma ri bidang pallu palluang internasional na isseng, ri pallu palluang tradisional kamma tongji tawwa. Nakama anne William Wongso kah sempatki accarita kanre kanreang siagang dapuruk tampak apallu kanre. Nakana, jaina macam macam na suku siagang kondisi geografis ri Nusantara mi anjo pareki konsep na dapur na taua lalang negri tena na sikamma ngaseng ri masing masing wilayah.


Niak sekre rua tofu ni balukkan ri pasaraka, antumi nikana tofu tojeng tojenga, tofu urang, tofu jangang, nampa jai inji. Nahhh, punna katte ammak ammak ka erokki apparek siagang bumbu pallu palluang, bajikna ki pilei tofu biasayya mo mingka rasanna tena na si gappa siagang rasa lainga. Mingka punna erokki pare sapo tahu seafood, katte ammak ammaka kulle mile tofu rasa urang.barak nyamangi rasanna nampa hasselekna bajiki. Punna lekbak mi ki pile, katte pilei poeng tofu antu bajika. Punna tofu na baji segelek na, katte kulle ki cek rong tanggalak kadaluarsana. Maraeong poeng punna tofu baji tena na kicinik niak lendir na.


Ngapa mindset na antu sannak penting na lalang dunia trading? Kah anjo market ka giok ki siagang tak bentuk ki mae ri pikiran na tau aa niaka ri lalang na linoa, sanggeng na na parek na hasselekan antu ni kana chart. Ri lalang chart ka anjo kulle niak hukum supply (tawarak) siagang Demand (ka erokkang) Tena ja na anjo ji bawang, mingka mindset antu sannak na pengaruhi na decionmaking lalang na ni parek keputusan kulle ni parek balukan siagang malliang. Nampa anjo mindset ka todong berkaitangi siagang emosi na taua lalang na parek trading. Ki bayangkang mi punna katte sementara trading ki mingka emosi ta tena na stabil.


Anjomi paling ningai nicinik riolo, olimpiade olahraga nasabak Indonesia biasa guppai medali bulaeng battu ri olahraga bulutangkis. Memang towwa battu riolo kijai anne bulutangkis sanging mamo na pakarannu tau Indonesiayya nasabak memang niakui Indonesia ri linoa ngaseng punna accarita bulutangkiski towwa. Punna akkarenamo anjo bulutangkis, dumba’ ngasengi ciccinik. China ji surang Malaysia anjo biasa naurang akkarena Indonesia, mingka lakbi bajiki iyya ka punna Olimpiade niciniki bulutangkis, biasa sekreji anjo medali bulaeng nagupp Indonesia, battu ri bulutangkis ji. Anjomi bajikmi punna niak todo’ niguppa medali bulaeng kamase manna sekre, biasa ngarruk-ngarrukmi tau ciccinika napakua rannu, sannangi nyawana nacinik bulutangkisna Indonesia towwa.l ka kassaki.


Niak unsur na pare' rampi' ki siagang ngaseng agang kantoro' ta anjari solid na kulle baji' jama-jamang ta siagang na kulle ri gappa target ri kantoro' ka. Tena ji ri kasia' kale-kale punna anjama ka ramei anjo agang jamang ta ri kantoro' ka. Ri kantoro', Agang jamayya Ri kantoro' ri rampi' ato dallekang na ruanganga kullei na pare' tena anjari kale-kale ki anjama. Tena pa poe punna niak moment nganre ta siagang ri jam istrhat ka, kulleki makkala siagang ngaseng anjari kulle lan'nya' kasia' bosanga ri kalen ta. Anjomi keuntungan punna anjama ki ri kantoro' ri banding ri balla anjama.


Onde-onde atau biasayya nasa’buk tau Jakartayya klepon iareka kanreang khas na tau Mangkasarak. Anne Onde-onde nibu’nui kaluku paru’, niak golla eja encerek lalangna, kulleki guppai punna jiak pakgaukang kammayya antamak ballak, mauduki, tau la bunting, tau la lettek ballak, tau lekbak ammanak, atau tau lekbak ammalli oto siagang motorok beru. Tau toa rioloa nayakini anne onde-ondea anu bajik nasabak tanningi, teknei njari tekne tongi bedek dalleka. Anjo kammayya anjo sitojengna sanging sara’-sara’ji ngaseng mingka anak-anak kinnea parallu napinawang nasabak anu bajikji. Gampangji pole punna erokki pareki ri ballakta. Yang penting niak berasak ketanta, kalukuta lekbak niparu’ siagang golla ejata aihh kulle maki parek onde-onde.


Kamma poto atau pideo kulle tongi nibage laloi HP, tena natongkok kemungkinang kua niak antamak ri HP na anakta poto atau pideo tau tala ammake baju nampa kacinikang ngasengi kalengna. Kullei na contoh anu kammayya anjo nampa nabagei pole ri sosial mediayya. Kajariang kammayya anne pada akhirna kullei anjari pemerasang punna niak tau kodi sipakna guppai. Njari manna mamo anjo HP ya nassana mi niak kabajikanna mingka niak todo’ kodina parallu niwaspadai. Njari manna antekamm pentingna anjo HP ya, bajiki nipake punna parallu tojeng maki siagang punna tenaja na ganggui wattu pappilajarrangna anak-anaka. Njari punna narapikmi ujianga, kullei guppa nilai bajika sollanna rannui gurunna surang tau toana ngaseng.


Lekbaka mange ciccinik golok surang agang kantoroku, nampaipa sikali anne mange ciccinik golo’, biasana olahraga bulutangkisji mange kuciniki. Wattunna battu maki ri anjo lapanganga, sanna’ jaina tau. Lakbiringi pul anjo ngaseng kacidonganga. Biasa taua punna eroki antamak, ammalli karcis, mingka nakke annae surang agangku tala akbayarakja nasabak niak agangku anjama ri anjo tim goloka, nasareangki pole baju sebelumta antamak njari nipake anjo baju ejayya. Tenaja sebenarna kungai olahraga goloka mingka nakioka anjo agangku kamase nakua tea mako akbayarak njari kukiok tommi agangku nangaia golo’. Guppa tommaki pole baju njari tala niak alasang erok nitolak anjo pakkioka, baganna amanji pole tala niakji kajariang anu kodia.


Ni pasadiangi bahang kanre kanreanga antumi anjari nomorok sekre lalang anjamai usahayya antu tong mi sannak panjari tekamma hasselek battu ri akherekna jamang jamang na antu kanre kanreanga. Iya tong mi ni kana anjari jantung na lalang ta anjamai kaniakkan na anne kanre kanreanga. Cara na nipare kanrea anne pakarammula battu ri tekamma atoroki standar gizi, tekamma ni susung, apapi na parallui kanre kanrea, tekamma ni parek, siagang lainga poeng. Punna nicinik battu ri parekanna kanre kanrea. Tekamma poeng battu ri tampak na anne ni balukkan sinampe, parallu kah ni tangkasakki tena na kanre ji bawang ni ukkuru katangkasakanna. Mingka tampak ri balukkangi sinampe harusuki ni jagai tong katangkasanna tampak ta.


Karna nakke niakma 7 taung anjama ri sala sekre skycraper ri Sudirman, tepatna persisri dallekang stasiun MRT setiabudi. Sanna bangga kulle anjama ri sala sekre battu ri wilayah segitiga emas ri Jakarta anne. Orang2na rapi, tangkasa, pakaianna gakga gakga, gayana pung oke oke, gau-gauna pung bajik ngaseng pokokna biring iangasengna bajik. Maraeng mi anjo ri sampik sampik kantoroku gedung-gedung tinggi ngaseng.
Pajama asinh battu ri berbagai jenis warna bukkuleng, warna u’, warna mata, akkaliaran assuluk antamak gedung, anjo pemandangan biasa nicinik.
Allangngerek bahasa mandarin, korea, india, ingris lalang ri lif, ri lobi2 gedung, ri coffe shop singkamma starbaks na memang biasa niak ri cappak gedung.


Kammami ku paridallekang ngang sumpade, injo untia, rappo loe kaporeanna dan na gampang niruppa buntullang. Jari tena mo alasang tangang nganre unti. Injo untia sanna bajikna ri kalea, napanaungi tensia, bajiki pattamba energi, nabajiki pakkasiaka, nacegahki injo anu kanker lalang kalea, baji tongi kasiakna injo battanga ka nabajiki pangkallonganta. Ingka parallu tongi nicatak, kungi inne untia nia todo kandunganna tena na baji ri tuniaka garring ri ginjalna, ia pole punna takliwa nikanre kulle nasare tawwa dangngala ulu. Jari kaminang bajika, maeki angngare unti allo allo mingka tena ni takliwa. Na injo ji bajikna angngoloki, na lampa lere injo ka kodianna.


Alat pemancar sinyal GPS siagang radio antu frekuensi na 406 MHz barak kulle na mudahkan pencarian na tim SAR. Pisau saku / daging / golok / kawat, tali antu lakbu na 3 meterek . Free striker atokah pemantik aping, parafin. Wadah logam ka singkamma anjo rantang, garam siagang golla ato madu. Aquatabs siagang bubuk biji kelor anjo kullea na jenihkan jeknek rantasa, botolo nginung. Passport siagang foto kopi na identitas identitas lainga. Kunci brankas dokumen penting. Ponsel + charger na , power bank, senterek, selimut aluminium foil. Logam antu berharga yaa (kulle malli ri antam) siagang doek. Nampa P3K siagang obat obatan pribadi aa.


Nia' lomba appallu arenna "chef battle" narayakangi allo ullang tau maka sagang tuju na pakkumpulang hotel siagang media Indonesiayya ri royal plaza surabaya seru siagang maka'doroki. Juri anjo Chef Sarto siagang Chef Budi Susanto anne sawe'ki banggak natentukan nai ammeta. Anne lombayya amminawangi general manager siagang koki hotele'ka pattandingi appare kanreang cippa'ka ripatala' ri main course siagang desert. Pesertayya disarei annangpulo manne' maracik bahang bahanga ripasiapkangi sponsorka napallui kanreang cippa'ka ripatala antu. Kanreang ripallua ri antu lombayya anjo mie ricamporo'ki siagang kanreang Jepangka, Punna kanrejawana  ripare'ki pancake siagang saosna. Nia'pun bahan wajbka ripallu anjo juku' tenggiria. Juku' tenggiri anjo gampangi mannyere', anjari punna tena pare ri manyyere' patambai limo, siagang laiya nampa lima manne'mo ripallu nasaba' punna sallo ripallu terasa'ki anjo juku tenggiria.


Hula hoop iamiantu alat olahraga sannak terkenal salama lakbi ri 60 taung terakhir, manna mamo mulanna ni pare untuk anak-anak. Hula hoop tetap kulle anjari alat olahraga yang seru untuk tau dewasa. Punna eroki rutin olahraga, penting untuk akboya jenis olahraga ni ngaia. Olahraga ammake alat hula hoop mungkin kulle anjari sala sekre pilihan. Sabak salain menyenangkan olahraga anne kulle ni lakukan assiagang urang-urang iareka bija pammanakang ta.
Hula hoop termasuk jenis olahraga aerobik. Singkamma ni isseng kana olahraga aerobik bajik untuk kesehatan jantung siagang kardiovaskular. Appanaik denyut jantung wattu melakukan gerakan hula hoop kulle na pabajiki aliran cerak niaka berfungsi angngerang oksigen mae ri seluruh batang kale.


Nakke iamiantu pegawai honor anjama ri kontorok sala sekre  Kementerian ri Jakarta. Kebetulan tampak panjamangku ri Kementerian anne silalongna lekba pergantian pimpinan jari niak kebijakan beru ni berlakukan. Niakmi anne kebijakanna iamiantu kenyataan pai harus kutarima. Manna mamo memang hal anne tenapa kurasakan kamma anne, mingka awal taung niak inja ammantang 2 bulan dallekang, yang battuanna babak beru lalang tallasakku akan segera nakke mulai.
Sabak anjo, nakke pung tena ku ammantang dandang. Nakke mulai mempersiapkan battu annenne. Apapun niaka terjadi sallang, nakke erok kulle tetap doe tiap bulan supaga kulle memenuhi kebutuhan tanpa pikkiri lakbu.
Sala sekre cara ku gaukanga supaya kulle tetap berpenghasilan setiap bulan iamiantu siagang memanfaatkan sosial media. Ya, ternyata punna katte kulle memanfaatkan sosial media secara optimal, dalletta sannak taksungke luarak.


Kambu paria iamiantu assingkamma kanre-kanreang bahang dasarna buah pare iareka ilalang bahasa bugisina siangang mangkasarana nikana iamiantu paria. Lebih tepana nikana paria kambu, kana kambu anne battu ri bahasa bugisina battuangna iamiantu bonena.
Apa injo bonena? Anne bonena battuangna kinne iamiantu campurang juku lekbaka ni aluskang siagang parokang kaluku lekbaka ni kero ni passiagang bumbu-bumbu alusu, punna lekbaki anjjo ni pallumi siagang je’ne santang.
Punna segi  kasiana, ri wattuna ni kanre anne kambu paria, akkasia pai bua pare. Kabajikanna anne bua paria, manuru sikuntung ahli kesehatang iamiantu kabajikanna sanna loena mae ri batangkalenta, sala se’rena iamiantu ni tappaki ampakiya appanaung berat badan.